title: Id-Deċiżjoni tal-Kunsill tat-22 ta' Diċembru 2003 li tistabbilixxi programm Komunitarju ta' azzjoni għal korpijiet li jippromwovi ftehim reċiproku ta' relazzjonijiet bejn l-Unjoni Ewropea u ċerti reġjuni fid-dinja

text:
Avviż Legali Importanti

|

32003D0911

Official Journal L 342 , 30/12/2003 P. 0053 - 0057

		Id-Deċiżjoni tal-Kunsilltat-22 ta' Diċembru 2003li tistabbilixxi programm Komunitarju ta' azzjoni għal korpijiet li jippromwovi ftehim reċiproku ta' relazzjonijiet bejn l-Unjoni Ewropea u ċerti reġjuni fid-dinja(2003/911/KE)IL-KUNSILL TA' L-UNJONI EWROPEA,Wara li kkonsidra t-Trattat li jistabbilixxi l-Komunità Ewropea, u partikolarment l-Artikolu 308 tiegħu,Wara li kkonsidra l-proposta mill-Kummissjoni,Wara li kkonsidra l-opinjoni tal-Parlament Ewropew [1],Billi:(1) Il-Komunità żżomm relazzjonijiet ma' ċerti pajjiżi u reġjuni, b'mod partikolari billi tipprovdi għajnuna sostanzjali taħt ir-Regolamenti ALA [2], MEDA [3]Tacis [4] u CARDS [5].(2) Il-Kunsill Ewropew, għall-inqas f'żewġ okkażżjonijiet [6], issottolinea l-importanza li jagħti lil relazzjonijiet bejn l-Unjoni Ewropea u s-sieħba tagħha.(3) Għandha tingħata attenzjoni speċjali lid-dimensjoni reġjonali ta' għajnuna Komunitarja, waqt li titqies id-diverġenza ta' bżonnijiet u prijoritajiet fost ir-reġjuni ewlenin koperti mir-Regolamenti msemmija qabel u tiżdied koperazzjoni reġjonali f'manjiera bilanċjata u kordinata.(4) Għarfien u ftehim reċiproku miżjud bejn l-Unjoni Ewropea u s-sieħba li qed jerċievu għajnuna minnha għandu jiġi promoss.(5) Tisħiħ ta' għarfien u ftehim reċiproku bejn l-Unjoni Ewropea u s-sieħba tagħhom se jiġi megħjun mix-xogħol ta' korpijiet li jispeċjalizzaw fl-analiżi ta' relazzjonijiet bejn l-Unjoni Ewropea u r-reġjunijiet interessati.(6) Diversi linji ta' l-estimi huma disinjati sabiex jappoġġjaw istituti, korpijiet jew xbieki bil-ħsieb li jirrinfurzaw relazzjonijiet bejn l-Unjoni Ewropea u reġjunijiet oħra fid-dinja.(7) Ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-estimi ġenerali tal-Komunitajiet Ewropej [7] (minn issa l quddiem imsejjħa bħala "r-Regolament Finanzjarju" jeħtieġ li jiġi stabbilit bażi legali għal azzjonijiet eżistenti ta' appoġġ.(8) L-iskop ġijografiku tal-programm, li huwa s-suġġett ta' din id-Deċiżjoni għandu jiġi estiż lir-reġjuni kollha koperti mir-Regolamenti ALA, MEDA, Tacis u CARDS u lill-pajjiżi kandidati.(9) L-operati koperti minn din id-Deċiżjoni mhumiex miżuri ta' koperazzjoni li jaqgħu direttament taħt il-politika ta' koperazzjoni ta' żvilupp jew koperazzjoni ma' pajjiżi terzi oħra iżda minkejja dan huma meħtieġa biex jinkiseb wieħed mill-għanijiet tal-Komunità.(10) Ammont finanzjarju ta' riferenza, fit-tifsira tal-punt 34 tal-Ftehim Inter-istituzzjonali tas-6 Mejju 1999 bejn il-Parlament Ewropew, il-Kunsill u l-Kummissjoni dwar dixxiplina fl-estimi u titjib fil-proċedura ta' l-estimi [8], jinsab inkluż f'din irid-Deċiżjoni għat-tul ta' żmien tagħha kollu, mingħajr b'daqshekk ma jaffettwa l-poteri ta' l-awtorita ta' l-estimi kif definit fit-Trattat li qed jiġi affettwat hawnhekk.(11) Għall-adozzjoni ta' din id-Deċiżjoni, it-Trattat ma jipprovdiz poteri ta' azzjoni oħra għajr dawk preskritti fl-Artikolu 308 tiegħu,IDDEĊIEDA KIF ĠEJ:Artikolu 1L-għan tal-programm1. Programm Komunitarju ta' azzjoni huwa hawnhekk stabbilit għall-promozzjoni ta' ċentri, istituti u xbieki li jispeċjalizzaw fl-analiżi ta' relazzjonijiet bejn l-Unjoni Ewropea u ċerti reġjuni.2. L-għan ġenerali ta' dan il-programm għandu jkun sabiex jiżdied il-ftehim u d-djalogu bejn l-Unjoni Ewropea u r-reġjuni koperti mir-Regolamenti ALA, MEDA, Tacis u CARDS u l-pajjiżi kandidati permezz ta' appoġġ lill-attivitajiet tal-korpi msemmija fil-paragrafu 1. L-attivitajiet għandhom jikkonsistu minn programm annwali ta' xogħol ta' ċentru, istitut jew xibka u għandhom ilaħħqu dawk deskritti fl-Anness. L-attivitajiet appoġġjati jridu jikkontribbwixxu sabiex jiżdied il-ftehim u d-djalogu bejn l-Unjoni Ewropea u r-reġjuni koperti mir-Regolamenti ALA, MEDA, Tacis u CARDS u l-pajjiżi kandidati.Artikolu 2Aċċess għall-programm1. Biex jikkwalifika għal għotja, korp applikant irid jikkonforma mad-dispożizzjonijiet preskritti fl-Anness u jilħaq il-ħtiġijiet li ġejjin:- għandha tkun entita legali indipendenti u li ma tagħmilx qligħ attiva "l biċċa" l kbira fil-promozzjoni ta' ftehim ta' relazzjonijiet bejn l-Unjoni Ewropea u r-reġjuni interessati, bil-għan li sservi lill-pubbliku sew;- għandu jkun ġie stabbilit legalment għal aktar minn sentejn u l-kontijiet iridu jkunu għandu għas-sentejn ta' qabel ċertifikati minn awditur reġistrat;- l-attivitajiet tiegħu iridu jlaħħqu l-prinċipji li fuqhom hija bbażata l-azzjoni ta' relazzjonijiet esterni Komunitarji u jqisu l-erji ta' prijorita identifikati f'punt 4 ta' l-Anness.2. Għal korp li jsegwi għan li jlaħħaq mal-politika ta' relazzjonijiet esterni ta' l-Unjoni Ewropea sabiex jikkwalifika għal għotja ta' operat skond il-programm ta' xogħol annwali tiegħu, għandu jkun attiv ukoll f'livell Ewropew jew fir-reġjun interessat u l-istruttura u l-attivitajiet tiegħu irid ikollhom potenzal fil-livell ta' l-Unjoni Ewropea u/jew dawn ir-reġjuni.Artikolu 3ParteċipazzjoniParteċipazzjoni fil-programm għandha tkun miftuħa għal korpi, istituti u xbieki stabbiliti:(a) fl-Istati Membri;(b) fil-pajjiżi li s-sħubija tagħhom ma' l-Unjoni Ewropea fl-2004 ġiet approvata fil-Laqgħa Għolja ta' Copenhagen ta' l-2002;(ċ) fil-Bulgarija, ir-Rumanija u t-Turkija;(d) fil-pajjiżi jew ir-reġjuni koperti mir-Regolamenti ALA, MEDA, Tacis jew CARDS.Artikolu 4L-għażla tal-benefiċjarji1. Il-Kummissjoni għandha timplimenta l-programm Komunitarju ta' azzjoni bi qbil mar-Regolament Finanzjarju.2. Il-konċessjoni ta' għotja ta' operat fuq il-bażi tal-programm annwali tax-xogħol ta' korp għandha tikkonforma mal-kriterji ġenerali preskritti fl-Anness.3. Korpi ntitolati sabiex jerċievu dawn l-għotjiet ta' operat għandhom jintgħażlu wara sejħa għal proposti li tkopri t-tul ta' żmien sħiħ tal-programm, bil-ħsieb li tiġi stabbilita sħubija bejn dawn il-korpi u l-Unjoni Ewropea.Fuq il-bażi ta' sejħa għal proposti, il-Kummissjoni għandha tadotta l-lista ta' reċipjenti u l-ammonti approvati bi qbil ma' l-Artikolu 116 tar-Regolament Finanzjarju.Artikolu 5Il-konċessjoni ta' l-għotja1. L-għotjiet ta' operat mogħtija skond dan il-programm ma jistgħux jiffinanzjaw in-nefqa eliġibbli intiera tal-korp għas-sena kalendarju li għaliha ġiet konċessa l-għotja.2. L-ammont ta' għotja ta' operat konċessa ma jistax jaqbeż is-70 % tan-nefqa eliġibbli ta l-organizzazzjoni għas-sena kalendarju li għaliha ġiet konċessa l-għotja.3. Skond l-Artikolu 113(2) tar-Regolament Finanzjarju, fejn jiġġeddu dawn l-għotjiet ta' operat, għandhom jitnaqqsu gradwalment. Jekk għotja hija konċessa lil korp li jkun irċieva għotja ta' operat fis-sena ta' qabel, il-persentaġġ ta' kofinanzjament Komunitarju rappreżentat mill-għotja l-ġdida għandha tkun mill-inqas 10 punti perċentwali inqas mill-persentaġġ ta' kofinanzjament Komunitarju rappreżentat mill-għotja fis-sena ta' qabel.Artikolu 6Dispożizzjonijiet finanzjarji1. Dan il-programm għandu jibda fl-1 ta' Jannar 2004 u jispiċċa fil-31 ta' Diċembru 2006.2. Il-ammont finanzjarju ta' riferenza għall-implimentazzjoni tal-programm għall-perijodu riferit fil-paragrafu 1 għandu jkun ta' 4,1 miljun EUR.3. L-approprjazzjonijiet annwali għandhom jiġu awtorizzati mill-awtorita ta' l-estimi fil-limiti tal-perspettivi finanzjarji.Artikolu 7Monitorjar u evalwazzjoniSal-31 ta' Diċembru 2005 il-Kummissjoni għandha tirrapporta lill-Kunsill dwar il-ksib ta' l-għanijiet ta-programm. Ir-rapport għandu jiġi bażat fuq ir-riżultati miksuba mill-benefiċjarji u għandu jistma, b'mod partikolari, ir-rilevanza, l-effettivita u l-utilita tagħhom fil-ksib ta' l-għanijiet definiti fl-Artikolu 1 u fl-Anness.Artikolu 8Dispożizzjonijiet transitorjiIl-prinċipju tat-tnaqqis gradwali tar-rata ta' kofinanzjament Komunitarju provvdut fl-Artikolu 5 fil-każ ta' tiġdid ta' għotja ta' operat għal korpi li jkunu rċevew din l-għotja għall-istess attivitajiet is-sena ta' qabel ma din id-Deċiżjoni tidħol fis-seħħ u għas-sentejn ta' qabel għandha tapplika biss mit-tielet sena wara d-dħul fis-seħħ ta' din id-Deċiżjoni basta iżda li dawn il-korpi jkun ssodisfaw b'mod sħiħ il-ħtiġijiet kollha rigward tmexxija soda.Artikolu 9Dħul fis-seħħDin id-Deċiżjoni għandha tidħol fis-seħħ fil-jum ta' wara l-pubblikazzjoni tagħha fil-Ġurnal Uffiċjali ta' l-Unjoni Ewropea.Magħmula fi Brussel, fit-22 ta' Diċembru 2003.Għall-KunsillIl-PresidentA. Matteoli[1] Opinjoni mogħtija fl-20 ta' Novembru 2003 (għadha mhix pubblikata fil-Ġurnal Uffiċjali).[2] Ir-Regolament (KEE) Nru 443/92 (ĠU L 52, tas-27.2.1992, p. 1).[3] Ir-Regolament (KE) Nru 1488/96 (ĠU L 189, tat-30.7.1996, p.1)[4] Ir-Regolament (KE, Euratom) Nru 99/2000 (ĠU L 12, tat-18.1.2000, p. 1).[5] Ir-Regolament (KE) Nru 2666/2000 (ĠU L 306, tas-7.12.2000, p.1)[6] Kunsill Ewropew ta' Cannes, 26-27 ta' Ġunju 1995 u Kunsill Ewropew ta' Lisbona, 23-24 ta' Marzu 2000.[7] ĠU L 248, tas-16.09.2002, p. 1.[8] ĠU C 172, tat-18.6.1999, p. 1. Ftehim kif imħassar mid-Deċiżjoni 2003/429/KE tal-Parlament Ewropew u tal-Kunsill (ĠU L 147, ta'l-14.6.2003, p. 25).--------------------------------------------------L-ANNESS1. Attivitajiet appoġġjatiL-attivitajiet ta' korpi li jistgħu jgħinu sabiex tiġi rinfurzata u miżjuda l-effettivita ta' azzjoni Komunitarja għandhom jinkludu dan li ġej:- studju u analiżi tal-politika ta' l-Unjoni Ewropea u għar-reġjun immirat mis-sejħa għall-proposta,- il-produzzjoni ta' dokumenti ta' diskussjoni,- round tables,- laqgħat ta' seminar tematiċi,- pubblikazzjonijiet varji.2. Implimentazzjoni ta' attivitajiet appoġġjati2.1. L-attivitajiet koperti minn dan il-programm għandhom jitwettqu minn korp li l-għan tiegħu huwa li jiżdied il-ftehim u l-għarfien reċiproku bejn l-Unjoni Ewropea u r-reġjuni koperti mir-Regolamenti ALA, MEDA, Tacis jew CARDS.2.2. Il-programm għandu japplika għall-korpi, istituti jew xbieki kollha li ma jagħmlux qligħ attivi fil-pajjiżi u/jew reġjuni koperti fl-Artikolu 2 tad-Deċiżjoni li jippromwovu prinċipji u politika li tifforma parti mill-għanijiet tat-Trattati.2.3. Għotja ta' operat annwali tista' tiġi konċessa sabiex jiġi appoġġjat l-implimentazzjoni ta' programm annwali tax-xogħol ta' korp bħal dan.3. L-għażla tal-benefiċjarjiKorpi ntitolati sabiex jerċievu għotja ta' operat għandhom jintgħażlu fuq il-bażi ta' sejħat għal proposti, kif provvdut fir-Regolament Finanzjarju. Dawn is-sejħat għal proposti se jiġu llanċati fil-bidu ta' dan il-programm sabiex jiġu magħżula s-sieħba li magħhom l-Unjoni Ewropea se timplimentah.4. Karatteristiti ta' applikazzjonijiet ta' għotja li fuqhom hija bażata l-istimaApplikazzjonijiet ta' għotja għandhom jiġi stmati fuq il-bażi ta':- il-kumplimentarjeta tagħhom ma' l-għanijiet tal-programm,- il-kwalità ta' l-attivitajiet,- esperjenza minn qabel fil-qasam,- l-eżistenza ta' sorsi u kuntatti ta' informazzjoni stabbiliti sew fir-reġjuni interessati u l-Unjoni Ewropea,- il-proporzjonalita ta' l-ispejjeż u l-benefiċċji ta' l-attivita proposta,- l-iskop ġijografiku ta' l-attivitajiet.Il-karatteristiċi u l-kriterji eżatti għall-konċessjoni ta' l-għotjiet għandhom jiġu speċifikati fis-seħjat għall-proposti.5. Nefqa eliġibbli5.1. L-uniċi spejjeż li jridu jitqiesu fl-istabbilizzazzjoni ta' l-għoti ta' operat għandhom ikunu dawk meħtieġa għall-kondotta kif suppost ta' l-attivitajiet normali tal-korp magħżul, b'mod partikolari spejjeż ta' personali, overheads (bħal ma huma spejjeż ta' kiri u ta' propjeta, tagħmir, provvisti ta' l-uffiċċju, telekomunikazzjonijiet u spejjeż postali), spejjeż ta' laqgħat interni, pubblikazzjoni, informazzjoni u spejjeż ta' disseminazzjoni.5.2. Il-korpijiet interessati jerċievu kofinanzjament ta' l-estimi minn sorsi oħra għajr sorsi Komunitarji. Dan il-kofinanzjament jista' jiġi kontribbwit parzjalment f'oġġetti, basta iżda li l-kontribuzzjoni hija valwata għal mhux aktar mill-ispiża attwalment miġrura u kif jixhdu dokumenti ta' kontijiet jew l-ispiża ġeneralment miksuba fis-suq imsemmi u bl-eċċezzjoni ta' kontribuzzjonijiet f'oġġetti fil-forma ta' propjeta (real estate).6. Spezzjonijiet u reviżjonijiet6.1. Il-benefiċjarju ta' għotja ta' operat għandu jżomm disponibbli għall-Kummissjoni d-dokumenti kollha ta' appoġġ, inkluż id-dikjarazzjoni finanzjarja verifikata, rigward nefqa miġrura matul is-sena ta' l-għotja, għal perjodu ta' ħames snin wara l-aħħar pagament. Il-benefiċjajru ta' għotja għandu jiżgura li, fejn applikabbli, dokumenti ta' appoġġ fil-pussess ta' sieħba jew membru isiru disponibbli lill-Kummissjoni.6.2. Il-Kummissjoni jista' jkollha reviżjoni ta' l-użu magħmul mill-għotja mwettqa jew direttament mill-istaff tagħha stess jew minn xi korp ieħor barrani kwalifikat li tkun għażlet hija stess. Dawn ir-reviżjonijiet jistgħu jitwettqu matul il-ħajja (lifetime) tal-ftehim u għal perjodu ta' ħames snin mid-data tal-ħlas tal-bilanċ. Fejn xieraq, is-sejbiet tar-reviżjoni jistgħu iwassli għal deċiżjonijiet ta' rkupru mill-Kummissjoni.6.3. Staff tal-Kummissjoni u personal barrani awtorizzati mill-Kummissjoni għandhom ikollhom dritt xieraq ta' aċċess għall-postijiet u l-fondijiet fejn l-azzjoni hija mwettqa u għall-informazzjoni kollha, inkluż informazzjoni f'forma elettronika, meħtieġa sabiex jiġu kondotti dawn ir-reviżjonijiet.6.4. Il-Qorti ta' l-Awdituri u l-Uffiċċju Ewropew ta' Kontra l-Frodi (OLAF) għandhom igawdu l-istess drittijiet, speċjalment ta' aċċess, bħall-Kummissjoni.6.5. Sabiex jiġu protetti l-interessi finanzjarji tal-Komunità Ewropea kontra l-frodi u irregolaritajiet oħra, il-Kummissjoni tista' twettaq ukoll spezzjonijiet fuq il-post u spezzjonijiet skond dan il-programm bi qbil mar-Regolament tal-Kunsill (Euratom KE) Nru 2185/96 [1]. Fejn meħtieġ, investigazzjonijiet għandhom jiġu kondotti mill-Uffiċċju Ewropew ta' Kontra l-Frodi (OLAF) u għandhom jiġu regolati mill-Parlament Ewropew u r-Regolament tal-Kunsill (KE) Nru 1073/1999 [2].[1] ĠU L 292, tal-15.11.1996, p. 2.[2] ĠU L 136, tal-31.5.1999, p. 1.--------------------------------------------------


title: Deċiżjoni tal-Kummissjoni tat-8 ta’ Frar 2016 dwar il-konklużjoni, f’isem il-Komunità Ewropea tal-Enerġija Atomika, tal- Protokoll mal-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tas-Serbja, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea

text:
               11.2.2016

               MT

               Il-Ġurnal Uffiċjali tal-Unjoni Ewropea

               C 52/9

         DEĊIŻJONI TAL-KUMMISSJONI
   tat-8 ta’ Frar 2016
   dwar il-konklużjoni, f’isem il-Komunità Ewropea tal-Enerġija Atomika, tal- Protokoll mal-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tas-Serbja, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea
   (2016/C 52/06)
   IL-KUMMISSJONI EWROPEA,
   Wara li kkunsidrat it-Trattat li Jistabbilixxi l-Komunità Ewropea tal-Enerġija Atomika, u b’mod partikolari l-Artikolu 101(2) tiegħu,
   Wara li kkunsidrat id-deċiżjoni tal-Kunsill li tapprova l-konklużjoni mill-Kummissjoni, f’isem il-Komunità Ewropea għall-Enerġija Atomika, tal-Protokoll mal-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa u r-Repubblika tas-Serbja, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea (“il-Protokoll”),
   Billi:

               (1)

               Il-konklużjoni tal-Protokoll hija soġġetta għal proċeduri separati fir-rigward ta’ kwistjonijiet li jaqgħu taħt it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea minn naħa u fir-rigward ta’ kwistjonijiet li jaqgħu taħt it-Trattat li jistabbilixxi l-Komunità Ewropea tal-Enerġija Atomika min-naħa l-oħra.

               (2)

               Fl-20 ta’ Lulju 2015, il-Kunsill adotta d-Deċiżjoni (UE) 2015/1292 (1) dwar il-konklużjoni tal-Protokoll f’isem l-Unjoni Ewropea u l-Istati Membri tagħha skont l-Artikolu 218(6) tat-Trattat dwar il-Funzjonament tal-Unjoni Ewropea u l-Artikolu 6(2) tal-Att tal-Adeżjoni tal-Kroazja.

               (3)

               Fl-14 ta’ April 2014, il-Kunsill adotta d-Deċiżjoni 2014/518/Euratom (2) li tapprova l-konklużjoni tal-Protokoll mill-Kummissjoni f’isem il-Komunità Ewropea tal-Enerġija Atomika.

               (4)

               Għaldaqstant il-Protokoll għandu jiġi konkluż ukoll f’isem il-Komunità Ewropea tal-Enerġija Atomika fejn jidħlu kwistjonijiet li jaqgħu taħt it-Trattat li jistabbilixxi l-Komunità Ewropea tal-Enerġija Atomika,

         IDDEĊIDIET KIF ĠEJ:
   Artikolu 1
   Il-konklużjoni f’isem il-Komunità Ewropea għall-Enerġija Atomika tal-Protokoll għall-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa u r-Repubblika tas-Serbja, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea (“il-Protokoll”) (3) hija b’hekk approvata.
   Artikolu 2
   Il-President tal-Kummissjoni huwa b’hekk awtorizzat li jwettaq il-passi kollha meħtieġa f’isem il-Komunità Ewropea tal-Enerġija Atomika, sabiex jesprimi l-kunsens tal-Komunità Ewropea tal-Enerġija Atomika li tkun marbuta bil-Protokoll, b’mod partikolari li tiddepożita n-notifikazzjoni hekk kif previst fl-Artikolu 13 tal-Protokoll.
   Artikolu 3
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fi Brussell, it-8 ta’ Frar 2016.

            Għall-Kummissjoni

            Il-President

         Jean-Claude JUNCKER

      (1)  Id-Deċiżjoni tal-Kunsill (UE) 2015/1292 tal-20 ta' Lulju 2015 dwar il-konklużjoni, f'isem l-Unjoni Ewropea u l-Istati Membri tagħha tal-Protokoll tal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa u r-Repubblika tas-Serbja, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea (ĠU L 199, 29.7.2015, p. 1).

      (2)  Id-Deċiżjoni tal-Kunsill 2014/518/Euratom tal-14 ta' April 2014 dwar l-approvazzjoni tal-konklużjoni mill-Kummissjoni Ewropea, f'isem il-Komunità Ewropea għall-Enerġija Atomika, tal-Protokoll tal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa u r-Repubblika tas-Serbja, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea (ĠU L 233, 6.8.2014, p. 20).

      (3)  ĠU L 233, 6.8.2014, p. 3.


title: It-Deċiżjoni tal-Kummissjoni tat-3 ta' Marzu 1989 li tistipula regoli dettaljati ghad-deklassifikazzjoni tad-dokumenti koperti mis-segretezza professjonali jew kummercjali

text:
Avviż Legali Importanti

|

31989D0196

Official Journal L 073 , 17/03/1989 P. 0052 - 0052 Finnish special edition: Chapter 17 Volume 1 P. 0098  Swedish special edition: Chapter 17 Volume 1 P. 0098

		Id-Deċiżjoni tal-Kummissjonitat-3 ta' Marzu 1989li tistipula regoli dettaljati ghad-deklassifikazzjoni tad-dokumenti koperti mis-segretezza professjonali jew kummercjali(89/196/KEE, Euratom, KEFA)IL-KUMMISSJONI TA' L-KOMUNITAJIET EWROPEJWara li kkunsidrat ir-Regolament ta' l-Kunsill (KEE, Euratom) Nru. 354/83 ta' l-1 ta' Frar 1983 dwar il-ftuħ għall-pubbliku ta' l-arkivji storiċi tal-Komunità Ekonomika Ewropea u tal-Komunità Ewropea dwar l-Enerġija Atomika [1] u partikularment l-Artikolu 9 ta' dan,Wara li kkunsidrat id-Deċiżjoni tal-Kummissjoni Nru. 359/83/KEFA ta' t- 8 ta' Frar 1983 dwar il-ftuħ għall-pubbliku ta' l-arkivji storiċi tal-Komunità Ewropea tal-Faħam u l-Azzar [2], u partikularment l-Artikolu 9 ta' dan,Billi, taħt ir-regoli li jirregolaw il-ftuħ għall-pubbliku ta' l-arkivji storiċi tal-Komunitajiet, kull dokumenti u rekord kopert bl-obbligu tas-segretezza professjonali u kummerċjali ma jistax jiġi rilaxxat lill-pubbliku kemm-il darba l-persuna jew l-impriża kkonċernati ma toġġezzjonax; billi, għal kliem bħal dan, il-Kummissjoni għandha tagħti notifika tal-intenzjoni tagħha biex tirrilaxxa d-dokumenti u r-rekords għal pubbliku;Billi notifika bil-quddiem tal-persuna jew impriża kkonċernata hija ta' spiss diffiċli, partikularment f'każijiet ta' bdil fl-indirizz jew suċċesjoni legali;Billi, biex tassigura li l-proċedura biex tiftaħ l-arkivji storiċi tal-Komunitajiet għall-pubbliku taħdem b'mod effiċjenti, d-dispożizzjonijiet għandhom jiġu magħmula biex jawtorizzaw lill-Kummissjoni sabiex tkun tista' tinforma lill-persuna jew impriża kkkonċernata permezz ta' notifika ppubblikata fil-Ġurnal Uffiċjali tal-Komunitajiet Ewropej,IDDEĊIEDIET DAN LI ĠEJ:Artikolu 11. Sabiex jiġi applikat l-Artikolu 4 tar-Regolament (KEE, KEEA) Nru. 354/83 jew l-Artikolu 4 tad-Deċiżjoni tal-Kummissjoni Nru. 359/83/KEFA, il-Kummissjoni għandha tgħarraf bil-miktub lill-persuna jew impriża kkonċernata ta' l-intenzjoni tagħha li tirrilaxxa lill-pubbliku xi dokument jew rekord kopert bl-obbligu tas-segretezza professjonali jew kummerċjali u tistieden lill-persuna jew impriża kkonċernata biex tressaq kull oġġezzjoni fil-perjodu ta' sitt ġimgħat.Jekk l-ebda oġġezzjoni ma tiġi mressqa f'dan il-perjodu, id-dokument jew rekord għandu jkun rilaxxata lill-pubbliku.2. Jekk it-talba miktuba tal-Kummissjoni ma tasalx lill-persuna jew impriża kkonċernata, il-Kummissjoni għandha tippubblika notifika fil-Ġurnal Uffiċjali ta' l-Komunitajiet Ewropej (serje C), tħabbar l-intenzjoni tagħha li tirrilaxxa lill-pubbliku d-dokument jew rekord in kwistjoni kemm-il darba xi oġġezzjoni tiġi mressqa f'sitt ġimgħat mill-pubblikazzjoni tan-notifika. In-notifika fil-Ġurnal Uffiċjali ta' l-Komunitajiet Ewropej għandha tindikal-persuna jew impriża kkonċernata u n-natura tad-dokument jew rekord in kwistjoni.Jekk l-ebda oġġezzjoni ma tiġi mressqa fil-perjodu ndikat, id-dokument jew ir-rekord għandu jiġi rilaxxat lill-pubbliku.Artikolu 2Din id-Deċiżjoni għandha tapplika mit-3 ta' Marzu 1989.Magħmula fi Brussel, fit-3 ta' Marzu 1989.Għall-KummissjoniAntónio Cardoso e CunhaMembru tal-Kummissjoni[1] ĠU L 43, tal-15.2.1983, p. 1.[2] ĠU L 43, tal-15.2.1983, p. 14.--------------------------------------------------


title: 2011/583/UE: Deċiżjoni tal-Parlament Ewropew tal- 10 ta’ Mejju 2011 dwar l-għeluq tal-kontijiet taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/172

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar l-għeluq tal-kontijiet taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2009
   (2011/583/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2009,

               —

               wara li kkunsidra r-rapport tal-Qorti tal-Awdituri dwar il-kontijiet annwali definittivi taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2009, flimkien mat-tweġibiet taċ-Ċentru (1),

               —

               wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),

               —

               wara li kkunsidra l-Artikolu 276 tat-Trattat KE u l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 1920/2006 tat-12 ta’ Diċembru 2006 dwar iċ-Ċentru Ewropew għall-Monitoraġġ tad-Droga u d-Dipendenza fuq id-Droga (3), u b'mod partikolari l-Artikolu 15 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b'mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0120/2011),

               1.

               Japprova l-għeluq tal-kontijiet taċ-Ċentru Ewropew għall-Monitoraġġ tad-Drogi u d-Dipendenza fuq id-Drogi għas-sena finanzjarja 2009;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-direttur taċ-Ċentru Ewropew għall-Monitoraġġ tad-Droga u d-Dipendenza fuq id-Droga, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 338, 14.12.2010, p. 162.

      (2)  ĠU L 248, 16.9.2002, p. 1.

      (3)  ĠU L 376, 27.12.2006, p. 1.

      (4)  ĠU L 357, 31.12.2002, p. 72.


title: 2011/54/UE: Deċiżjoni tal-Kunsill tal- 24 ta’ Jannar 2011 li taħtar membru Latvjan u membru supplenti Latvjan fil-Kumitat tar-Reġjuni

text:
               28.1.2011

               MT

               Il-Ġurnal Uffiċjali tal-Unjoni Ewropea

               L 25/30

         DEĊIŻJONI TAL-KUNSILL
   tal-24 ta’ Jannar 2011
   li taħtar membru Latvjan u membru supplenti Latvjan fil-Kumitat tar-Reġjuni
   (2011/54/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Latvjan,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE u 2010/29/UE li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015 (1).

               (2)

               Konsegwentement għat-tmiem tal-mandat tas-Sur Ainārs ŠLESERS sar vakanti siġġu ta’ membru fil-Kumitat tar-Reġjuni.

               (3)

               Konsegwentement għat-tmiem tal-mandat tas-Sur Sergejs DOLGOPOLOVS sar vakanti siġġu ta’ membru supplenti,

         ADOTTA DIN ID-DEĊIŻJONI:
   Artikolu 1
   Huma b’dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               (a)

               bħala membru:

                           —

                           Is-Sur Dainis TURLAIS, Rīgas domes, Drošības, kārtības un korupcijas novēršanas jautājumu komitejas priekšsēdētājs

                     u

               (b)

               bħala membru supplenti:

                           —

                           Is-Sur Viktors GLUHOVS, Rīgas domes deputāts, Pilsētas attīstības komitejas loceklis

         Artikolu 2
   Din id-Deċiżjoni għandha tidhol fis-seħħ fil-jum tal-adozzjoni tagħha.

      Magħmul fi Brussell, l-24 ta’ Jannar 2011.

            Għall-Kunsill

            Il-President

         FAZEKAS S.

      (1)  ĠU L 348, 29.12.2009, p. 22, u ĠU L 12, 19.1.2010, p. 11.


title: Deċiżjoni Nru 1025/2013/UE tal-Parlament Ewropew u tal-Kunsill tat- 22 ta’ Ottubru 2013 li tipprovdi assistenza makrofinanzjarja lir-Repubblika Kirgiża

text:
               25.10.2013

               MT

               Il-Ġurnal Uffiċjali tal-Unjoni Ewropea

               L 283/1

         DEĊIŻJONI Nru 1025/2013/UE TAL-PARLAMENT EWROPEW U TAL-KUNSILL
   tat-22 ta’ Ottubru 2013
   li tipprovdi assistenza makrofinanzjarja lir-Repubblika Kirgiża
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea, u b’mod partikulari l-Artikolu 209 tiegħu,
   Wara li kkunsidraw il-proposta tal-Kummissjoni Ewropea,
   Wara t-trasmissjoni tal-abbozz tal-att leġislattiv lill-parlamenti nazzjonali,
   Filwaqt li jaġixxu skont il-proċedura leġislattiva ordinarja (1),
   Billi:

               (1)

               Il-kooperazzjoni bejn l-Unjoni u r-Repubblika Kirgiża hija bbażata fuq il-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa waħda, u r-Repubblika Kirgiża, min-naħa l-oħra (2) (FSK) li daħal fis-seħħ fl-1999. L-Unjoni tagħti trattament tas-Sistema ta’ Preferenzi Ġeneralizzati lir-Repubblika Kirgiża.

               (2)

               L-ekonomija Kirgiża kienet affettwata fl-2009 mill-kriżi finanzjarja internazzjonali u minn f’Ġunju 2010 minn vjolenza etnika. Dawn l-avvenimenti ħarbtu l-attivitajiet ekonomiċi, ħolqu ħtiġijiet ta’ infiq pubbliku sostanzjali għar-rikostruzzjoni u l-għajnuna soċjali, u wasslu għal differenzi finanzjarji baġitarji u esterni importanti.

               (3)

               Waqt Laqgħa tad-Donaturi ta’ Livell Għoli li saret f’Bishkek fis-27 ta’ Lulju 2010, il-komunità internazzjonali wegħdet li tagħti USD 1,1 biljun bħala appoġġ ta’ emerġenza sabiex tgħin fl-irkupru tar-Repubblika Kirgiża. F’dik il-laqgħa, l-Unjoni ħabbret li ser tipprovdi sa EUR 117,9 miljun f’assistenza finanzjarja.

               (4)

               Fil-konklużjonijiet tiegħu tas-26 ta’ Lulju 2010 dwar ir-Repubblika Kirgiża, il-Kunsill, imlaqqgħa fil-formazzjoni tiegħu tal-affarijiet barranin, laqa’ l-isforzi tal-gvern il-ġdid Kirgiż sabiex jistabbilixxi qafas istituzzjonali demokratiku u stieden lill-Kummissjoni tkompli tipprovdi assistenza, inklużi fil-forma ta’ programmi ġodda ta’ assistenza, lill-awtoritajiet tar-Repubblika Kirgiża fl-implimentazzjoni tal-programm ta’ riforma tagħhom u biex tikkontribwixxi għall-iżvilupp ekonomiku u soċjali sostenibbli tal-pajjiż.

               (5)

               L-appoġġ politiku u ekonomiku tal-Unjoni għad-demokrazija parlamentari tar-Repubblika Kirgiża li għadha fil-bidu tagħha jipprovdi sinjal politiku ta’ appoġġ qawwi min-naħa tal-Unjoni għar-riformi demokratiċi fl-Asja Ċentrali, b’mod konsistenti mal-politika tal-Unjoni għal dan ir-reġjun, kif stabbilit fl-Istrateġija tal-Unjoni għall-Asja Ċentrali (2007-2013) u fil-konklużjonijiet tal-Kunsill dwar l-Asja Ċentrali tal-25 ta’ Ġunju 2012.

               (6)

               F’konformità mad-Dikjarazzjoni Konġunta tal-Parlament Ewropew u tal-Kunsill adottata flimkien mad-Deċiżjoni Nru 778/2013/UE tal-Parlament Ewropew u tal-Kunsill (3), l-assistenza makrofinanzjarja tal-Unjoni għandha tkun strument finanzjarju eċċezzjonali mhux marbut u mhux speċifikat ta’ għajnuna għall-bilanċi ta’ pagament li għandu l-għan li jirripristina s-sitwazzjoni finanzjarja esterna sostenibbli ta’ benefiċjarju u għandu jappoġġa l-implimentazzjoni ta’ programm ta’ politika li jkun fih miżuri ta’ aġġustament u ta’ riforma strutturali b’saħħithom intiżi biex itejbu s-sitwazzjoni tal-bilanċ tal-pagamenti, partikolarment matul il-perijodu ta’ applikazzjoni tal-programm, u jsaħħu l-implimentazzjoni tal-ftehimiet u tal-programmi rilevanti mal-Unjoni.

               (7)

               Il-proċess ta’ riforma u aġġustament ekonomiku tar-Repubblika Kirgiża huwa appoġġat minn għajnuna finanzjarja mogħtija mill-Fond Monetarju Internazzjonali (FMI). F’Ġunju tal-2011, l-awtoritajiet Kirgiżi u l-FMI qablu dwar Faċilità mhux prekawzjonarja ta’ tliet snin ta’ Kreditu Estiż tal-FMI (“programm tal-FMI”) li tammonta għal SDR 66,6 miljun Drittijiet Speċjali ta’ Prelevament (SDR) bħala appoġġ għall-pajjiż. Il-FMI approva ir-raba’ rieżami ta’ dak il-programm f’Ġunju 2013. L-objettivi tal-programm tal-FMI huma konsistenti mal-fini tal-assistenza makrofinanzjarja tal-Unjoni, partikolarment biex jittaffew diffikultajiet fil-bilanċ tal-pagamenti fuq perijodu qasir ta’ żmien, u l-implimentazzjoni ta’ miżuri ta’ aġġustament b’saħħithom konsistenti mal-għan tal-assistenza makrofinanzjarja tal-Unjoni.

               (8)

               L-Unjoni tipprovdi appoġġ baġitarju settorjali lir-Repubblika Kirgiża fil-kuntest tal-istrument ta’ finanzjament tal-kooperazzjoni għall-iżvilupp li jammonta għal għadd totali ta’ EUR 33 miljun matul il-perjodu mill-2011 sal-2013, sabiex jiġu appoġġati r-riformi fil-ħarsien soċjali, fl-edukazzjoni u fil-ġestjoni tal-finanzi pubbliċi.

               (9)

               Fl-2010, fid-dawl tas-sitwazzjoni ekonomika u prospetti li kienu dejjem sejrin għall-għar ir-Repubblika Kirgiża talbet lill-Unjoni għall-assistenza makrofinanzjarja.

               (10)

               Minħabba l-importanza strateġika tar-Repubblika Kirgiża għall-Unjoni, kif ukoll ir-rwol determinanti li din għandha fl-istabbiltà reġjonali, ir-Repubblika Kirgiża għandha, b’mod eċċezzjonali, titqies li tkun eliġibbli biex tirċievi l-assistenza makrofinanzjarja tal-Unjoni.

               (11)

               Minħabba li għad hemm differenza residwa sinifikanti fil-finanzjament estern fil-bilanċ tal-pagamenti tar-Repubblika Kirgiża lil hinn mir-riżorsi pprovduti mill-FMI u istituzzjonijiet multilaterali oħrajn, u minkejja l-implimentazzjoni ta’ programmi ta’ stabilizzazzjoni ekonomika u ta’ riforma b’saħħithom mir-Repubblika Kirgiża, l-assistenza makrofinanzjarja tal-Unjoni li għandha tingħata lir-Repubblika Kirgiża (“l-assistenza makrofinanzjarja tal-Unjoni”), fiċ-ċirkostanzi eċċezzjonali attwali qed titqies li tkun tweġiba xierqa għat-talba tar-Repubblika Kirgiża biex tiġi appoġġata l-istabilizzazzjoni ekonomika flimkien mal-programm tal-FMI.

               (12)

               L-assistenza makrofinanzjarja tal-Unjoni għandha jkollha l-għan li tappoġġa r-ripristinar tas-sostenibilità tas-sitwazzjoni finanzjarja esterna għar-Repubblika Kirgiża, u b’hekk tappoġġa l-iżvilupp ekonomiku u soċjali tagħha.

               (13)

               Id-determinazzjoni tal-ammont tal-assistenza makrofinanzjarja tal-Unjoni għandha tkun ibbażata fuq valutazzjoni kwantitattiva kompleta tal-ħtiġijiet ta’ finanzjament estern residwu tar-Repubblika Kirgiża u għandha tqis il-kapaċità tagħha ta’ awtofinanzjament bir-riżorsi proprji, partikolarment ir-riservi internazzjonali għad-dispożizzjoni tagħha. L-assistenza makrofinanzjarja tal-Unjoni għandha tikkomplimenta l-programmi u r-riżorsi pprovduti mill-FMI u l-Bank Dinji. Id-determinazzjoni tal-ammont tal-assistenza tieħu wkoll kont ta’ kontribuzzjonijiet finanzjarji mistennija mingħand donaturi multilaterali u l-ħtieġa li tiġi żgurata l-kondiviżjoni ġusta tal-piż bejn l-Unjoni u donaturi oħrajn, kif ukoll l-implimentazzjoni diġà eżistenti tal-istrumenti ta’ finanzjament esterni l-oħrajn tal-Unjoni fir-Repubblika Kirgiża u l-valur miżjud tal-involviment ġenerali tal-Unjoni.

               (14)

               B’kont meħud tal-ħtiġijiet ta’ finanzjament estern residwu tar-Repubblika Kirgiża, il-livell tal-iżvilupp ekonomiku tagħha, kif imkejjel skont id-dħul per capita u l-indiċijiet tal-faqar, il-kapaċità tagħha ta’ awtofinanzjament bir-riżorsi proprji, partikolarment ir-riservi internazzjonali għad-dispożizzjoni tagħha, u l-valutazzjoni tal-kapaċità tagħha li tħallas lura bbażata fuq analiżi tas-sostenibbiltà tad-dejn, parti mill-assistenza għandha tingħata fil-forma ta’ għotjiet.

               (15)

               Il-Kummissjoni għandha tiżgura li l-assistenza makrofinanzjarja tal-Unjoni tkun legalment u sostanzjalment konformi mal-prinċipji, objettivi u miżuri ewlenin meħuda fl-oqsma differenti tal-azzjoni esterna u linji ta’ politika oħra rilevanti tal-Unjoni.

               (16)

               L-assistenza makrofinanzjarja tal-Unjoni għandha tappoġġa l-politika esterna tal-Unjoni għar-Repubblika Kirgiża. Is-servizzi tal-Kummissjoni u s-Servizz Ewropew għall-Azzjoni Esterna għandhom jaħdmu mill-qrib matul l-operazzjoni ta’ assistenza makrofinanzjarja kollha bil-għan li jikkoordinaw il-politika esterna tal-Unjoni u li jiggarantixxu l-konsistenza tagħha.

               (17)

               L-assistenza makrofinanzjarja tal-Unjoni għandha tappoġġa l-impenn tar-Repubblika Kirgiża fir-rigward tal-valuri kondiviżi mal-Unjoni, fosthom id-demokrazija, l-istat tad-dritt, il-governanza tajba, ir-rispett għad-drittijiet tal-bniedem, l-iżvilupp sostenibbli u t-tnaqqis tal-faqar, kif ukoll l-impenn tagħha u l-prinċipji ta’ kummerċ miftuħ, ibbażat fuq regoli u ġust.

               (18)

               Prekundizzjoni għall-għoti ta’ assistenza makrofinanzjarja tal-Unjoni għandha tkun li r-Repubblika Kirgiża tirrispetta l-mekkaniżmi demokratiċi effettivi, inklużi s-sistema parlamentari b’diversi partijiet, l-istat tad-dritt u tiggarantixxi r-rispett għad-drittijiet tal-bniedem. Barra minn hekk, l-objettivi speċifiċi tal-assistenza makrofinanzjarja tal-Unjoni għandhom isaħħu l-effiċjenza, it-trasparenza u r-responsabbiltà tas-sistemi ta’ ġestjoni tal-finanzi pubbliċi fir-Repubblika Kirgiża. Kemm it-twettiq tal-prekundizzjoni kif ukoll il-ksib ta’ dawk l-objettivi għandhom jiġu regolarment sorveljati mill-Kummissjoni.

               (19)

               Biex ikun żgurat li l-interessi finanzjarji tal-Unjoni konnessi mal-assistenza makrofinanzjarja tal-Unjoni jiġu mħarsa b’mod effiċjenti, ir-Repubblika Kirgiża għandha tieħu miżuri xierqa fir-rigward tal-prevenzjoni ta’, u l-ġlieda kontra l-frodi, il-korruzzjoni u kull irregolarità oħra marbuta mal-assistenza. Barra minn hekk, għandu jsir provvediment biex il-Kummissjoni twettaq kontrolli u biex il-Qorti tal-Awdituri twettaq il-verifiki.

               (20)

               Ir-rilaxx tal-assistenza makrofinanzjarja tal-Unjoni huwa mingħajr preġudizzju għas-setgħat tal-Parlament Ewropew u tal-Kunsill.

               (21)

               L-ammonti ta’ assistenza makrofinanzjarja mogħtija fil-forma ta’ għotjiet u l-ammonti tal-allokazzjonijiet meħtieġa għal assistenza makrofinanzjarja fil-forma ta’ self għandhom ikunu konsistenti mal-approprazzjonijiet baġitarji previsti fil-qafas finanzjarju pluriennali.

               (22)

               L-assistenza makrofinanzjarja tal-Unjoni għandha tiġi ġestita mill-Kummissjoni. Sabiex ikun żgurat li l-Parlament Ewropew u l-Kunsill jkunu jistgħu jsegwu l-implimentazzjoni ta’ din id-Deċiżjoni, il-Kummissjoni għandha tinfurmahom regolarment bl-iżviluppi marbutin mal-għajnuna u tipprovdilhom id-dokumenti rilevanti.

               (23)

               Sabiex jiġu żgurati kondizzjonijiet uniformi għall-implimentazzjoni ta’ din id-Deċiżjoni, il-Kummissjoni għandha tingħata setgħat ta’ implimentazzjoni. Dawk is-setgħat għandhom jiġu eżerċitati skont ir-Regolament (UE) Nru 182/2011 tal-Parlament Ewropew u tal-Kunsill (4).

               (24)

               L-assistenza makrofinanzjarja tal-Unjoni għandha tkun soġġetta għal kondizzjonijiet ta’ politika ekonomika, li għandhom jiġu stabbiliti f’Memorandum ta’ Ftehim. Sabiex jiġu żgurati kondizzjonijiet uniformi għall-implimentazzjoni u għal raġunijiet ta’ effiċjenza, il-Kummissjoni għandha tingħata s-setgħa li tinnegozja dawn il-kondizzjonijiet mal-awtoritajiet Kirgiżi taħt is-superviżjoni tal-kumitat tar-rappreżentanti tal-Istati Membri previst mir-Regolament (UE) Nru 182/2011. Skont dak ir-Regolament„ il-proċedura konsultattiva għandha, bħala regola ġenerali, tapplika fil-każijiet kollha ħlief kif previst f’dak ir-Regolament. Meta jiġi kkunsidrat l-impatt potenzjalment importanti tal-assistenza ta’ aktar minn EUR 90 miljun, huwa adatt li l-proċedura ta’ eżami tintuża għal operazzjonijiet li jeċċedu dak il-limitu. B’kont meħud tal-ammont ta’ assistenza makrofinanzjarja tal-Unjoni lir-Repubblika Kirgiża, il-proċedura konsultattiva għandha tapplika għall-adozzjoni tal-Memorandum ta’ Qbil, jew għal kwalunkwe tnaqqis, suspensjoni jew tħassir tal-assistenza.

               (25)

               Skont il-FMI, ir-Repubblika Kirgiża taqa’ taħt il-kategorija tal-ekonomiji emerġenti u li qegħdin jiżviluppaw; skont il-Bank Dinji, ir-Repubblika Kirgiża hija parti mill-grupp ta’ ekonomiji bi dħul baxx u tal-pajjiżi tal-Assoċjazzjoni Internazzjonali għall-Iżvilupp (IDA); skont il-UN-OHRLLS (5), ir-Repubblika Kirgiża taqa’ taħt il-kategorija tal-“pajjiżi maqtugħin mill-baħar li qegħdin jiżviluppaw”; skont il-Kumitat ta’ Għajnuna għall-Iżvilupp tal-OECD, din qiegħda fil-lista tal-pajjiżi l-oħra bi dħul baxx. Għalhekk, ir-Repubblika Kirgiża għandha titqies li hi pajjiż li qiegħed jiżviluppa fis-sens tal-Artikolu 208 tat-Trattat, li jiġġustifika l-għażla tal-Artikolu 209 tat-Trattat bħala l-bażi legali għal din id-Deċiżjoni,

         ADOTTAW DIN ID-DEĊIŻJONI:
   Artikolu 1
   1.   L-Unjoni għandha tqiegħed assistenza makrofinanzjarja għad-dispożizzjoni tar-Repubblika Kirgiża (“l-assistenza makrofinanzjarja tal-Unjoni”) li tammonta għal ammont massimu ta’ EUR 30 miljun, bil-għan li tappoġġa l-istabbilizzazzjoni ekonomika tar-Repubblika Kirgiża u tkopri l-ħtiġijiet tiegħu marbuta mal-bilanċ tal-pagamenti kif identifikati fil-programm attwali tal-FMI. Minn dak l-ammont massimu, sa EUR 15-il miljun għandhom jingħataw bħala self u sa EUR 15-il miljun għandhom jingħataw bħala għotjiet. Ir-rilaxx tal-assistenza makrofinanzjarja tal-Unjoni jiddependi fuq l-approvazzjoni tal-Baġit tal-Unjoni għas-sena rilevanti mill-Parlament Ewropew u l-Kunsill.
   2.   Sabiex jiġi ffinanzjat il-komponent tas-self tal-assistenza makrofinanzjarja tal-Unjoni, il-Kummissjoni, f’isem l-Unjoni, għandu jkollha s-setgħa li tissellef il-fondi neċessarji fuq is-swieq tal-kapital jew minn istituzzjonijiet finanzjarji, biex imbagħad tislef min-naħa tagħha l-fondi mislufa lir-Repubblika Kirgiża. Is-self għandu jkollu maturità massima ta’ 15-il sena.
   3.   Ir-rilaxx tal-assistenza makrofinanzjarja tal-Unjoni għandu jkun amministrat mill-Kummissjoni b’mod konsistenti mal-ftehimiet jew l-arranġamenti milħuqa bejn il-FMI u r-Repubblika Kirgiża u mal-prinċipji u l-objettivi ewlenin tar-riformi ekonomiċi stabbiliti fil-FSK u fl-Istrateġija tal-Unjoni għall-Asja Ċentrali (2007-2013). Il-Kummissjoni għandha tinforma regolarment lill-Parlament Ewropew u lill-Kunsill dwar l-iżviluppi fir-rigward tal-assistenza makrofinanzjarja tal-Unjoni, inkluż l-iżborż tagħha, u għandha tipprovdi lil dawk l-istituzzjonijiet id-dokumenti rilevanti fi żmien debitu.
   4.   L-assistenza makrofinanzjarja tal-Unjoni għandha issir disponibbli għal perijodu ta’ sentejn li jibdew mill-ewwel jum wara d-dħul fis-seħħ tal-Memorandum ta’ Qbil imsemmi fl-Artikolu 3(1).
   5.   Fejn il-ħtiġijiet ta’ finanzjament tar-Repubblika Kirgiża jonqsu b’mod fundamentali matul il-perijodu taliżborż tal-assistenza makrofinanzjarja tal-Unjoni meta mqabbel mal-previżjonijiet inizjali, il-Kummissjoni, waqt li taġixxi f’konformità mal-proċedura konsultattiva msemmija fl-Artikolu 7(2), għandha tnaqqas l-ammont tal-assistenza jew tissospendiha jew tħassarha.
   Artikolu 2
   1. Prekundizzjoni għall-għoti ta’ assistenza makrofinanzjarja tal-Unjoni għandha tkun li r-Repubblika Kirgiża tirrispetta l-mekkaniżmi demokratiċi effettivi, inklużi s-sistema parlamentari b’diversi partiti, l-istat tad-dritt u tiggarantixxi r-rispett għad-drittijiet tal-bniedem. Il-Kummissjoni għandha tissorvelja t-twettiq ta’ din il-prekundizzjoni matul iċ-ċiklu tal-ħajja sħiħ tal-assistenza makrofinanzjarja tal-Unjoni. Dan l-Artikolu għandu jiġi applikat f’konformità mad-Deċiżjoni tal-Kunsill 2010/427/UE (6).
   Artikolu 3
   1.   Il-Kummissjoni, f’konformità mal-proċedura konsultattiva msemmija fl-Artikolu 7(2), għandha tilħaq ftehim mal-awtoritajiet Kirgiżi dwar politika ekonomika u kondizzjonijiet finanzjarji definiti b’mod ċar, ikkonċentrati fuq riformi strutturali u finanzi pubbliċi sodi, li l-assistenza makrofinanzjarja tal-Unjoni għandha tkun soġġetta għalihom, li għandhom jitniżżlu f’Memorandum ta’ Qbil (il-“Memorandum ta’ Qbil”) li għandu jinkludi perijodu taż-żmien għat-twettiq ta’ dawk il-kondizzjonijiet. Il-politika ekonomika u l-kondizzjonijiet finanzjarji stabbiliti fil-Memorandum ta’ Qbil għandhom ikunu konsistenti mal-ftehimiet jew l-arranġamenti msemmija fl-Artikolu 1(3) inklużi l-programmi ta’ aġġustament makroekonomiku u ta’ riforma strutturali implimentati mir-Repubblika Kirgiża, bl-appoġġ tal-FMI.
   2.   Dawk il-kondizzjonijiet għandhom jimmiraw, b’mod partikolari, għat-tisħiħ tal-effiċjenza, it-trasparenza u r-responsabbiltà tal-assistenza makrofinanzjarja tal-Unjoni, inklużi s-sistemi ta’ ġestjoni tal-finanzi pubbliċi fir-Repubblika Kirgiża. Il-progress rigward il-ftuħ reċiproku tas-suq, l-iżvilupp ta’ kummerċ ġust u bbażat fuq ir-regoli u prijoritajiet oħrajn fil-kuntest tal-politika esterna tal-Unjoni għandhom ukoll jitqiesu b’mod debitu fit-tfassil tal-miżuri ta’ politika. Il-progress fl-ilħuq ta’ dawk l-objettivi għandu jiġi sorveljat regolarment mill-Kummissjoni.
   3.   It-termini finanzjarji ddettaljati tal-assistenza makrofinanzjarja tal-Unjoni għandhom jiġu stabbiliti fil-Ftehim tal-Għotja u fil-Ftehim tas-Self li għandhom jiġu miftehma bejn il-Kummissjoni u l-awtoritajiet Kirgiżi.
   4.   Matul l-implimentazzjoni tal-assistenza makrofinanzjarja tal-Unjoni, il-Kummissjoni għandha tissorvelja l-validità tal-arranġamenti finanzjarji tar-Repubblika Kirgiża, il-proċeduri amministrattivi u l-mekkaniżmi ta’ kontroll intern u estern li huma rilevanti għal din l-assistenza, kif ukoll l-aderenza tar-Repubblika Kirgiża mal-perijodu ta’ żmien miftiehem.
   5.   Il-Kummissjoni għandha tivverifika f’intervalli regolari li l-kondizzjonijiet tal-Artikolu 4(3) jibqgħu jiġu sodisfatti, inkluż li l-politiki ekonomiċi tar-Repubblika Kirgiża jkunu f’konformità mal-objettivi tal-assistenza makro-finanzjarja tal-Unjoni. Hija u tagħmel dan, il-Kummissjoni għandha tikkoordina mill-qrib mal-FMI u mal-Bank Dinji u, fejn ikun meħtieġ, mal-Parlament Ewropew u l-Kunsill.
   Artikolu 4
   1.   Soġġett għall-kondizzjonijiet tal-paragrafu 3, l-assistenza makrofinanzjarja tal-Unjoni għandha ssir disponibbli mill-Kummissjoni f’żewġ pagamenti parzjali, u kull wieħed minnhom għandu jkun jikkonsisti f’element ta’ għoti u element ta’ self. Id-daqs ta’ kull pagament parzjali għandu jiġi stabbilit fil-Memorandum ta’ Ftehim.
   2.   L-ammonti tal-assistenza makrofinanzjarja tal-Unjoni mogħtija f’forma ta’ self għandhom jiġu pprovduti, fejn meħtieġ, f’konformità mar-Regolament tal-Kunsill (KE, Euratom) Nru 480/2009 (7).
   3.   Il-Kummissjoni għandha tiddeċiedi dwar ir-rilaxx tal-pagamenti parzjali soġġett għat-twettiq tal-kondizzjonijiet kollha li ġejjin:

               (a)

               il-prerekwiżit stabbilit fl-Artikolu 2;

               (b)

               rekord sodisfaċenti kontinwu fl-implimentazzjoni ta’ programm ta’ politika li fih miżuri ta’ aġġustament u ta’ riforma strutturali b’saħħithom appoġġat minn arranġament ta’ kreditu mill-FMI mhux prekawzjonarju; u

               (ċ)

               L-implimentazzjoni, fi perijodu ta’ żmien speċifiku, tal-kondizzjonijiet tal-politika ekonomika miftehma fil-Memorandum ta’ Qbil.

         L-iżborż tat-tieni pagament parzjali għandu jseħħ mill-inqas tliet xhur wara li jsir l-ewwel pagament parzjali.
   4.   Meta l-kondizzjonijiet tal-paragrafu 3 ma jiġux sodisfatti, il-Kummissjoni għandha temporanjament tissospendi jew tikkanċella l-iżborż tal-assistenza makrofinanzjarja tal-Unjoni. F’tali każijiet, għandha tikkomunika r-raġunijiet għal dik issospensjoni jewit-tħassir lill-Parlament Ewropew u lill-Kunsill.
   5.   L-assistenza makrofinanzjarja tal-Unjoni għandha titħallas lill-Bank Nazzjonali tar-Repubblika Kirgiża. Suġġett għad-dispożizzjonijiet li għandhom jiġu miftehma fil-Memorandum ta’ Ftehim, inkluża konferma tal-ħtiġijiet finanzjarji baġitarji li baqa’, il-fondi tal-Unjoni jistgħu jiġu ttrasferiti lit-Teżor tar-Repubblika Kirgiża bħala l-benefiċjarju finali.
   Artikolu 5
   1.   L-operazzjonijiet tal-għoti jew tat-teħid ta’ self marbutin mal-komponent ta’ self tal-assistenza makrofinanzjarja tal-Unjoni għandhom isiru fil-munita euro bl-użu tal-istess data tal-valur u m’għandhomx jinvolvu lill-Unjoni fit-trasformazzjoni tal-maturitajiet, jew jesponuha għal kwalunkwe riskju marbut mar-rata tal-kambju jew mar-rata tal-imgħax, jew għal kwalunkwe riskju kummerċjali ieħor.
   2.   Fejn iċ-ċirkostanzi jippermettu, u jekk ir-Repubblika Kirgiża titlob dan, il-Kummissjoni tista’ tieħu l-passi meħtieġa biex tiżgura li tiddaħħal klawżola dwar il-ħlas lura kmieni fit-termini u l-kondizzjonijiet tas-self u li din tkun appoġġata minn klawżola korrispondenti fit-termini u l-kondizzjonijiet tal-operazzjonijiet tat-teħid ta’ self.
   3.   Fejn iċ-ċirkostanzi jippermettu titjib fir-rata tal-imgħax tas-self, u jekk ir-Repubblika Kirgiża titlob dan, il-Kummissjoni tista’ tiddeċiedi li tiffinanzja mill-ġdid is-self inizjali kollu jew parti minnu jew tirristruttura l-kondizzjonijiet finanzjarji korrispondenti. L-operazzjonijiet ta’ finanzjament mill-ġdid jew ta’ ristrutturar għandhom jitwettqu skont il-paragrafi 1 u 4 u m’għandux ikollhom l-effett li jestendu l-maturità tas-self ikkonċernat jew li jżidu l-ammont ta’ kapital pendenti fid-data tal-finanzjament mill-ġdid jew tar-ristrutturar.
   4.   L-ispejjeż kollha mġarrba mill-Unjoni li huma marbutin mal-operazzjonijiet tal-għoti jew tat-teħid ta’ self skont din id-Deċiżjoni għandhom jitħallsu mir-Repubblika Kirgiża.
   5.   Il-Kummissjoni għandha tinforma lill-Parlament Ewropew u l-Kunsill dwar l-iżviluppi fl-operazzjonijiet imsemmija fil-paragrafi 2 u 3.
   Artikolu 6
   1.   L-assistenza makrofinanzjarja tal-Unjoni għandha tiġi implimentata f’konformità mar-Regolament (UE, Euratom) Nru 966/2012 tal-Parlament Ewropew u tal-Kunsill (8) u Regolament ta’ Delega tal-Kummissjoni (UE) Nru 1268/2012 (9).
   2.   L-implimentazzjoni tal-assistenza makrofinanzjarja tal-Unjoni għandha tkun taħt ġestjoni diretta.
   3.   Il-Memorandum ta’ Qbil, il-Ftehim tas-Self u l-Ftehim tal-Għotja li għandhom jiġu miftehma mal-awtoritajiet Kirgiżi għandu jkun fihom dispożizzjonijiet:

               (a)

               li jiżguraw li r-Repubblika Kirgiża tivverifika regolarment li l-finanzjament ipprovdut mill-baġit tal-Unjoni ntuża kif suppost, tieħu miżuri xierqa biex tipprevjeni l-irregolaritajiet u l-frodi u, jekk ikun meħtieġ, tieħu azzjoni legali biex tirkupra kwalunkwe fondi pprovduti skont din id-Deċiżjoni li jkunu ġew approprjati ħażin;

               (b)

               li jiżguraw il-protezzjoni tal-interessi finanzjarji tal-Unjoni, b’mod partikolari billi jipprevedu miżuri speċifiċi fir-rigward tal-prevenzjoni ta’, u l-ġlieda kontra, l-frodi, l-korruzzjoni u kwalunkwe irregolarità oħra li taffettwa l-assistenza makrofinanzjarja tal-Unjoni, f’konformità mar-Regolament tal-Kunsill (KE, Euratom) Nru 2988/95 (10), ir-Regolament tal-Kunsill (Euratom, KE) Nru 2185/96 (11) u r-Regolament (UE, Euratom) Nru 883/2013 tal-Parlament Ewropew u tal-Kunsill (12);

               (ċ)

               li jawtorizzaw espressament lill-Kummissjoni, inkluż l-Uffiċċju Ewropew Kontra l-Frodi, jew lir-rappreżentanti tagħha biex iwettqu verifiki u l-ispezzjonijiet fuq il-post;

               (d)

               li jawtorizzaw espressament lill-Kummissjoni u lill-Qorti tal-Awdituri biex iwettqu verifiki matul u wara l-perijodu ta’ disponibbiltà tal-assistenza makrofinanzjarja tal-Unjoni, inklużi verifiki ta’ dokumenti u verifiki fuq il-post bħal pereżempju valutazzjonijiet operazzjonali;

               (e)

               li jiżguraw li l-Unjoni jkollha d-dritt għar-ripagament totali tal-għotja u/jew għar-ripagament bikri tas-self, jekk jiġi stabbilit li, fir-rigward tal-ġestjoni tal-assistenza makrofinanzjarja tal-Unjoni, ir-Repubblika Kirgiża tkun involuta fi kwalunkwe att ta’ frodi jew ta’ korruzzjoni jew fi kwalunkwe attività illegali oħra li tagħmel ħsara lill-interessi finanzjarji tal-Unjoni.

         4.   Matul l-implimentazzjoni tal-assistenza makrofinanzjarja tal-Unjoni, il-Kummissjoni għandha tissorvelja, permezz ta’ valutazzjonijiet operazzjonali, il-validità tal-arranġamenti finanzjarji tar-Repubblika Kirgiża, il-proċeduri amministrattivi u l-mekkaniżmi ta’ kontroll interni u esterni li huma rilevanti għal tali assistenza.
   Artikolu 7
   1.   Il-Kummissjoni għandha tiġi megħjuna minn kumitat. Il-kumitat għandu jkun kumitat fis-sens tar-Regolament (UE) Nru 182/2011.
   2.   Meta ssir referenza għal dan il-paragrafu, għandu japplika l-Artikolu 4 tar-Regolament (UE) Nru 182/2011.
   Artikolu 8
   1.   Sat-30 ta’ Ġunju ta’ kull sena, il-Kummissjoni għandha tibgħat lill-Parlament Ewropew u lill-Kunsill rapport dwar l-implimentazzjoni ta’ din id-Deċiżjoni fis-sena ta’ qabel, inkluża evalwazzjoni ta’ dik l-implimentazzjoni. Ir-rapport għandu:

               (a)

               jeżamina l-progress li sar fl-implimentazzjoni tal-assistenza makrofinanzjarja tal-Unjoni;

               (b)

               jivvaluta s-sitwazzjoni ekonomika u l-prospetti tar-Repubblika Kirgiża, kif ukoll il-progress li sar fl-implimentazzjoni tal-miżuri ta’ politika msemmija fl-Artikolu 3(1);

               (ċ)

               jindika r-rabta bejn il-kondizzjonijiet ta’ politika ekonomika kif stabbiliti fil-Memorandum ta’ Ftehim, il-prestazzjoni ekonomika u fiskali li tkun għaddejja tar-Repubblika Kirgiża u d-deċiżjonijiet tal-Kummissjoni li tirrilaxxa l-pagamenti parzjali tal-assistenza makrofinanzjarja tal-Unjoni.

         2.   Sa mhux aktar tard minn sentejn wara li jiskadi l-perijodu ta’ disponibbiltà msemmi fl-Artikolu 1(4), il-Kummissjoni għandha tibgħat rapport ta’ evalwazzjoni ex post lill-Parlament Ewropew u lill-Kunsill, li jivvaluta r-riżultati u l-effiċjenza tal-assistenza makrofinanzjarja kompleta tal-Unjoni u sa liema punt din ikkontribwiet għall-objettivi tal-assistenza.
   Artikolu 9
   Din id-Deċiżjoni għandha tidħol fis-seħħ fit-tielet jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Strasburgu, it-22 ta’ Ottubru 2013.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         V. LEŠKEVIČIUS

      (1)  Pożizzjoni tal-Parlament Ewropew tal-11 ta’ Diċembru 2012 u pożizzjoni tal-Kunsill fl-ewwel qari tat-23 ta’ Settembru 2013 (għadha mhijiex ippubblikata fil-Ġurnal Uffiċjali) Pożizzjoni tal-Parlament Ewropew tat-22 ta’ Ottubru 2013. (għadha mhijiex ippubblikata fil-Ġurnal Uffiċjali).

      (2)  ĠU L 196, 28.7.1999, p. 48.

      (3)  Deċiżjoni Nru 778/2013/UE tal-Parlament Ewropew u tal-Kunsill tat-12 ta’ Awwissu 2013 li tipprovdi assistenza makro-finanzjarja ulterjuri lill-Ġeorġja (ĠU L 218, 14.8.2013, p. 15).

      (4)  Regolament (UE) Nru 182/2011 tal-Parlament Ewropew u tal-Kunsill tas-16 ta’ Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni (ĠU L 55, 28.2.2011, p. 13).

      (5)  L-Uffiċċju tar-Rappreżentanza Għolja tan-Nazzjonijiet Uniti għall-pajjiżi l-inqas żviluppati, il-pajjiżi maqtugħin mill-baħar li qegħdin jiżviluppaw u l-istati gżejjer żgħar li qegħdin jiżviluppaw.

      (6)  Deċiżjoni tal-Kunsill 2010/427/UE tas-26 ta’ Lulju 2010 li tistabbilixxi l-organizzazzjoni u l-funzjonament tas-Servizz Ewropew għall-Azzjoni Esterna (ĠU L 201, 3.8.2010, p. 30).

      (7)  Regolament tal-Kunsill (KE, Euratom) Nru 480/2009 tal-25 ta’ Mejju 2009 li jistabbilixxi Fond ta’ Garanzija ghall-azzjonijiet esterni (ĠU L 145, 10.6.2009, p. 10).

      (8)  Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (ĠU L 298, 26.10.2012, p. 1).

      (9)  Regolament ta’ Delega tal-Kummissjoni (UE) Nru 1268/2012 tad-29 ta’ Ottubru 2012 dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni (ĠU L 362, 31.12.2012, p. 1).

      (10)  Regolament tal-Kunsill (KE, Euratom) Nru 2988/95 tat-18 ta’ Diċembru 1995 dwar il-protezzjoni tal-interessi finanzjarji tal-Komunità Ewropea (ĠU L 312, 23.12.1995, p. 1).

      (11)  Regolament tal-Kunsill (Euratom, KE) Nru 2185/96 tal-11 ta’ Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolarijiet oħra (ĠU L 292, 15.11.1996, p. 2).

      (12)  Regolament (UE, Euratom) Nru 883/2013 tal-Parlament Ewropew u tal-Kunsill tal-11 ta’ Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament tal-Parlament Ewropew u tal-Kunsill (KE) Nru 1073/1999 u r-Regolament tal- Kunsill (Euratom) Nru 1074/1999 (ĠU L 248, 18.9.2013, p. 1).


title: 2014/564/UE: Deċiżjoni tal-Parlament Ewropew tat- 3 ta’ April 2014 dwar l-għeluq tal-kontijiet taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/168

         DEĊIŻJONI TAL-PARLAMENT EWROPEW
   tat-3 ta’ April 2014
   dwar l-għeluq tal-kontijiet taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2012
   (2014/564/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2012, flimkien mat-tweġibiet taċ-Ċentru (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05849/2014 — C7-0054/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 2965/94 tat-28 ta’ Novembru 1994 li jistabbilixxi Ċentru tat-Traduzzjoni għall-Entitajiet tal-Unjoni Ewropea (4), u b’mod partikulari l-Artikolu 14 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill, u b’mod partikolari l-Artikolu 108 tiegħu (6),

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0205/2014),

               1.

               Japprova l-għeluq tal-kontijiet taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2012;

               2.

               Jagħti istruzzjonijiet lill-President tiegħu biex jgħaddi din id-deciżjoni lid-Direttur taċ-Ċentru tat-Traduzzjoni għall-Korpi tal-Unjoni Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 365, 13.12.2013, p. 15.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 314, 7.12.1994, p. 1.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: Id-Deċiżjoni tal-Kunsill tat-18 ta' Frar 2003 dwar l-istabbiliment tal-Kumitat għas-Servizzi Finanzjarji

text:
Avviż Legali Importanti

|

32003D0165

Official Journal L 067 , 12/03/2003 P. 0017 - 0017

		Id-Deċiżjoni tal-Kunsilltat-18 ta' Frar 2003dwar l-istabbiliment tal-Kumitat għas-Servizzi Finanzjarji(2003/165/KE)IL-KUNSILL TA' L-UNJONI EWROPEA,1. IFAKKAR li l-Kunsill fil-konklużjonijiet tiegħu tat-3 ta' Diċembru 2002 iddikjara r-rieda tiegħu li jieħu deċiżjoni fuq l-istabbiliment ta' kumitat ġdid bil-għan li jipprovdi konsulenza u superviżjoni għall-Kunsill u għall-Kummissjoni dwar firxa ta' kwistjonijiet tas-suq finanzjarju;2. JISTABBILLIXXI għalhekk il-Kumitat għas-Servizzi Finanzjarji (hawnhekk iżjed ‘il quddiem imsejjaħ il-"Kumitat"), bil-kompiti li ġejjin:- biex jipprovdi riflessjoniji strateġika intersettorjali, separata mill-proċess leġislativ,- biex jgħin jiddefinixxi l-istrateġija b'termini medju u twil għal kwistjonijiet ta' servizzi finanzjarji,- biex jikkonsidra kwistjonijiet sensittivi b'terminu qasir,- biex jassessja l-progress u l-implimentazzjoni,- biex jipprovdi konsulenza politika u superviżjoni kemm fuq kwistjonijiet interni (eż. suq wieħed, inkluż l-implimentazzjoni tal-pjan ta' azzjoni tas-Sevizzi Finanzjarji) kif ukoll fuq kwistjonijiet esterni (eż. WTO);3. JAQBEL li ġej għall-komposizzjoni, il-Presidenza u l-funzjonijiet tal-Kumitat:- il-Kummissjoni u kull membru tal-Kunsill għandu jaħtar rappreżentant wieħed ta' livell għoli u supplenti wieħed għall-Kumitat; rappreżentant tal-Bank Ċentrali Ewropew u l-Presidenti tal-kumitati ta' regolaturi tal-Komunità rilevanti jkollhom statut ta' osservatur,- il-Kumitat għandu jkollu President wieħed u Viċi-President wieħed li hu għandu jaħtar minn fost ir-rappreżentati ta' l-Istati Membri; il-President u l-Viċi-President għandhom iservu għal sentejn; l-ewwel President għandu jinħatar mill-Kumitat Ekonomiku u Finanzjarju,- l-Istat Membru li r-rappreżentant tiegħu jinħatar President għandu jkollu rappreżentant addizzjonali wieħed fuq il-Kumitat matul il-kariga tal-President,- il-President u l-Viċi-President, flimkien mar-rappreżentant mill-Kummissjoni, ir-rappreżentant mill-Istat Membru li jkollu l-Presidenza tal-Kunsill għat-tul tal-kariga tiegħu, rappreżentant mis-Segretarjat Ġenerali tal-Kunsill u rappreżentat mis-Segretarjat tal-Kumitat Ekonomiku u Finanzjarju għandhom jikkoperaw mill-qrib bil-għan li jiffaċilitaw ix-xogħol tal-Kumitat,- il-Kumitat għandu jirrapporta lill-Kumitat Ekonomiku u Finanzjarju sabiex jipprepara pariri għall-Kunsill (Ecofin), waqt li jikkonsidra r-rwol stabbilit tal-Coreper,- il-President tal-Kumitat għandu jkun disponibbli għal skambju regolari ta' veduti fuq żviluppi strategiċi relatati mas-swieq finanzjarji mal-Kumitat ta' l-Affarijiet Ekonomiċi u Monetarji tal-Parlament Ewropew,- il-Kumitat għandu jadotta r-Regoli ta' Proċedura tiegħu skond ir-Regoli ta' Proċedura tal-Kunsill,- is-segretarjat għandu jkun provvdut mis-Segretarjat Ġenerali tal-Kunsill;4. JINNOTA li l-attivitajiet tal-Kumitat se jkunu mingħajr preġudizzju għad-dritt ta' inizjattiva tal-Kummissjoni;5. JIDDEĊIEDI li jirrevedi din id-Deċiżjoni fit-tieni nofs tas-sena 2004.Magħmula fi Brussel, fit-18 ta' Frar 2003.Għall-KunsillIl-PresidentN. Christodoulakis--------------------------------------------------


title: 2014/515/UE: Deċiżjoni tal-Kunsill tat- 30 ta' Lulju 2014 li taħtar erba' membri Irlandiżi u erba' membri supplenti Irlandiżi tal-Kumitat tar-Reġjuni

text:
               5.8.2014

               MT

               Il-Ġurnal Uffiċjali tal-Unjoni Ewropea

               L 232/22

         DEĊIŻJONI TAL-KUNSILL
   tat-30 ta' Lulju 2014
   li taħtar erba' membri Irlandiżi u erba' membri supplenti Irlandiżi tal-Kumitat tar-Reġjuni

      (2014/515/UE)

   IL-KUNSILL TAL-UNJONI EWROPEA,
   Filwaqt li kkunsidra t-Trattat dwar il-Funzjonament tal-Unjoni Ewropea, u b'mod partikolari tal-Artikolu 305 tiegħu,
   Wara li kkunsidra l-proposta tal-GvernIrlandiż,
   Billi:

               (1)

               Fit-22 ta' Diċembru 2009 u fit-18 ta' Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2010 sal-25 ta' Jannar 2015. Fl-20 ta' Settembru 2011, permezz tad-Deċiżjoni tal-Kunsill 2011/649/UE (3), is-Sur Des HURLEY inħatar bħala membru u s-Sinjura Catherine YORE inħatret bħala membru supplenti sal-25 ta' Jannar 2015.

               (2)

               Erba' postijiet ta' membri fil-Kumitat tar-Reġjuni saru vakanti wara t-tmiem tal-mandat tas-Sur Gerry BREEN, is-Sinjura Constance HANNIFFY, is-Sur Des HURLEY u s-Sur Brian MEANEY.

               (3)

               Konsegwentement għat-tmiem tal-mandati tas-Sur Barney STEELE u s-Sinjura Catherine YORE saru vakanti żewġ postijiet ta' membri supplenti.

               (4)

               Żewġ postijiet ta' membri supplenti ser isiru vakanti wara l-ħatra tas-Sinjura Maria BYRNE u s-Sinjura Mary FREEHILL bħala membri tal-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Dawn li ġejjin huma b'dan maħtura fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2015:

               (a)

               bħala membri:

                           —

                           Is-Sinjura Maria BYRNE, Councillor, Limerick City and County Council

                           —

                           Is-Sur Eamon DOOLEY, Councillor, Offaly County Council

                           —

                           Is-Sinjura Mary FREEHILL, Councillor, Dublin City Council

                           —

                           Is-Sur Neale RICHMOND, Councillor, Dun Laoghaire Rathdown County Council.

                     kif ukoll

               (b)

               bħala membri supplenti:

                           —

                           Is-Sinjura Deirdre FORDE, Councillor, Cork County Council

                           —

                           Is-Sur Clifford KELLY, Councillor, Cavan County Council

                           —

                           Is-Sur Michael MURPHY, Councillor, Tipperary County Council

                           —

                           Is-Sur William PATON, Councillor, Carlow County Council.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-30 ta' Lulju 2014.

            Għall-Kunsill

            Il-President

         S. GOZI

      (1)  ĠU L 348, 29.12.2009, p. 22

      (2)  ĠU L 12, 19.1.2010, p. 11.

      (3)  ĠU L 261, 6.10.2011, p. 25.


title: Deċiżjoni tal-Kumitat Politiku u ta' Sigurtà (PESK) 2015/2413 tad-9 ta' Diċembru 2015 li testendi l-mandat tal-Kap tal-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN) (EUPOL Afghanistan/2/2015)

text:
               19.12.2015

               MT

               Il-Ġurnal Uffiċjali tal-Unjoni Ewropea

               L 333/118

         DEĊIŻJONI TAL-KUMITAT POLITIKU U TA' SIGURTÀ (PESK) 2015/2413
   tad-9 ta' Diċembru 2015
   li testendi l-mandat tal-Kap tal-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN) (EUPOL Afghanistan/2/2015)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2010/279/PESK tat-18 ta' Mejju 2010 dwar il-Missjoni tal-Pulizija tal-Unjoni Ewropea fl-Afganistan (EUPOL Afghanistan) (1) u b'mod partikolari l-Artikolu 10(1) tiegħu,
   Billi:

               (1)

               Skont l-Artikolu 10(1) tad-Deċiżjoni 2010/279/PESK, il-Kumitat Politiku u ta' Sigurtà (KPS) huwa awtorizzat, skont l-Artikolu 38 tat-Trattat, li jieħu d-deċiżjonijiet rilevanti sabiex jeżerċita l-kontroll politiku u d-direzzjoni strateġika tal-missjoni EUPOL Afghanistan, inkluża, b'mod partikolari, id-deċiżjoni li jinħatar Kap tal-Missjoni.

               (2)

               Fis-17 ta' Diċembru 2014, il-Kunsill adotta d-Deċiżjoni 2014/922/PESK (2) li testendi t-tul taż-żmien ta' EUPOL Afghanistan sal-31 ta' Diċembru 2016.

               (3)

               Fl-10 ta' Frar 2015, il-KPS adotta d-Deċiżjoni (PESK) 2015/247 (3), li taħtar lis-Sinjura Pia STJERNVALL bħala Kap tal-Missjoni EUPOL Afghanistan mis-16 ta' Frar 2015 sal-31 ta' Diċembru 2015.

               (4)

               Ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà pproponiet l-estensjoni tal-mandat tas-Sinjura Pia STJERNVALL bħala Kap tal-Missjoni ta' EUPOL Afghanistan mill-1 ta' Jannar 2016 sal-31 ta' Diċembru 2016,

         ADOTTA DIN ID-DEĊIŻJONI:
   Artikolu 1
   Il-mandat tas-Sinjura Pia STJERNVALL bħala Kap tal-Missjoni EUPOL Afghanistan huwa b'dan estiż sal-31 ta' Diċembru 2016.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hija għandha tapplika mill-1 ta' Jannar 2016.

      Magħmul fi Brussell, id-9 ta' Diċembru 2015.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 123, 19.5.2010, p. 4.

      (2)  Deċiżjoni tal-Kunsill 2014/922/PESK tas-17 ta' Diċembru 2014 li temenda u testendi d-Deċiżjoni 2010/279/PESK dwar il-Missjoni tal-Pulizija tal-Unjoni Ewropea fl-Afganistan (EUPOL AFGHANISTAN) (ĠU L 363, 18.12.2014, p. 152).

      (3)  Deċiżjoni tal-Kumitat Politiku u ta' Sigurtà (PESK) 2015/247 tal-10 ta' Frar 2015 dwar il-ħatra tal-Kap tal-Missjoni tal-Missjoni tal-Unjoni Ewropea fl-Afganistan (EUPOL AFGHANISTAN) (EUPOL AFGHANISTAN/1/2015) (ĠU L 41, 17.2.2015, p. 24).


title: Id-Deċiżjoni tal-Kunsill tad-19 ta’ Ġunju 1978 li tikkonċerna l-konklużjoni tal-Konvenzjoni Ewropea għall-protezzjoni ta’ l-annimali miżmuma għal għanijiet tal-biedja

text:
Avviż Legali Importanti

|

31978D0923

Official Journal L 323 , 17/11/1978 P. 0012 - 0013 Greek special edition: Chapter 03 Volume 23 P. 0040  Spanish special edition: Chapter 03 Volume 15 P. 0047  Portuguese special edition Chapter 03 Volume 15 P. 0047

		Id-Deċiżjoni tal-Kunsilltad-19 ta’ Ġunju 1978li tikkonċerna l-konklużjoni tal-Konvenzjoni Ewropea għall-protezzjoni ta’ l-annimali miżmuma għal għanijiet tal-biedja(78/923/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 43 u 100 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Wara li kkunsidra l-opinjoni tal-Kumitat Ekonomika u Soċjali [2],Billi l-Konvenzjoni Ewropea għall-protezzjoni ta’ l-annimali miżmuma għal għanijiet tal-biedja (minn hawn il-quddiem riferuta bħala "il-Konvenzjoni") kien ġiet imħejjija fi ħdan il-Kunsill ta’ l-Ewropa bil-għan li tipproteġi l-annimali miżmuma għal għanijiet tal-biedja, partikolarment is-sistemi tal-metodu tal-produzzjoni intensiva;Billi d-Direttiva tal-Kunsill 70/373/KEE tal-20 ta’ Lulju 1970 rigward l-introduzzjoni tal-metodi tal-kampjunar u l-analiżi tal-Komunità għall-kontroll uffiċjali ta’ l-għalf tal-bhejjem [3], kif l-aħħar emendata bid-Direttiva tal-Kunsill 76/372/KEE [4], id-Direttiva tal-Kunsill 70/524/KEE tat-23 ta’ Novembru 1970 li tikkonċerna ż-żidiet ma l-għalf tal-bhejjem [5], kif l-aħħar emendata bid-Direttiva tal-Kunsill 78/117/KEE [6] u d-Direttiva tal-Kunsill 74/63/KEE tas-17 ta’ Diċembru 1973 dwar l-iffissar tal-livelli massimi permissibbli ta’ sustanzi u prodotti mhux mixtieqa fl-għalf tal-bhejjem [7], kif l-aħħar emendata bid-Direttiva tal-Kunsill 76/934/KEE [8], introduċew regoli komuni li jistgħu jaffettwaw il-Konvenzjoni, u speċjalment bl-implimentazzjoni ta’ uħud mid-disposizzjonijiet tagħha;Billi disposizzjonijiet oħrajn tal-Konvenzjoni jkopru oqsma li dwarhom il-Komunità għadha ma ntroduċietx regoli komuni;Billi l-protezzjoni ta’ l-annimali mhiex minnha nnifisja waħda mill-għanijiet tal-Komunità; billi, b’dana kollu, hemm differenzi bejn il-liġijiet nazzjonali eżistenti dwar il-protezzjoni ta’ l-annimali miżmuma għal għanijiet tal-biedja li jistgħu joħolqu kondizzjonijiet mhux egwali tal-kompetizzjoni u li jistgħu konsegwentament ikollhom effett inderett fuq il-funzjonament xieraq tas-suq komuni;Billi, aktar minn hekk, il-Konvenzjoni tittratta ma materji li huma koperti bl-istrateġija agrikola komuni;Billi għandu għalhekk jidher li l-parteċipazzjoni tal-Komunità fil-Konvenzjoni hija meħtieġa għall-akwist ta’ l-oġġettivi tal-Komunità;Billi t-trobbija ta’ merħliet ta’ annimali fil-Groenlandja hija mwettqa f’kondizzjonijiet li huma fundamentalment differenti minn dawk applikabli fir-reġjuni l-oħrajn tal-Komunità minħabba ċ-ċirkostanzi ġenerali u partikolarment il-klima, id-densità baxxa tal-popolazzjoni u d-daqs eċċezzjonali tal-gżira; billi, għalhekk, il-Konvenzjoni m’għandhiex tkun tapplika għall-Groenlandja,IDDEĊIEDA KIF ĠEJ:Artikolu 1IL-Konvenzjoni Ewropea għall-protezzjoni ta’ l-annimali miżmuma għal għanijiet tal-biedja hi hawnhekk approvata f’isem il-Komunità Ekonomika Ewropea.It-test tal-Konvenzjoni hu anness ma din id-Deċiżjoni.Artikolu 2Il-President tal-Kunsill għandu jiddeposita l-istrument ta’ l-approvazzjoni skond l-Artikolu 14 tal-Konvenzjoni [9].Meta jseħħ id-depożitu ta’ l-istrument ta’ l-approvazzjoni, il-President tal-Kunsill għandu, bi qbil mal-Artikolu 16 tal-Konvenzjoni, jiddikjara li l-Konvenzjoni ma tkunx applikabbli għall-Groenlandja.Magħmula l-Lussemburgu, fid-19 ta’ Ġunju 1978.F’isem il-KunsillIl-PresidentP. Dalsager[1] ĠU C 83, ta’ l-4.4.1977, p. 43.[2] ĠU C 204, tat-30.8.1976, p. 26.[3] ĠU L 170, tat-3.8.1970, p. 2.[4] ĠU L 102, tal-15.4.1976, p. 8.[5] ĠU L 270, ta’ l-14.12.1970, p. 1.[6] ĠU L 40, ta’ l-10.2.1978, p. 19.[7] ĠU L 38, tal-11.2.1974, p. 31.[8] ĠU L 364, tal-31.12.1976, p. 20.[9] Id-data tad-dħul fis-seħħ tal-Konvenzjoni għandha tkun ippublikata fil-Ġurnal Uffiċjali tal-Komunitajiet Ewropej mis-Segretarjat Ġenerali tal-Kunsill.--------------------------------------------------


title: 2014/492/UE: Deċiżjoni tal-Kunsill tas- 16 ta' Ġunju 2014 dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Moldova, min-naħa l-oħra

text:
                  30.8.2014

                  MT

                  Il-Ġurnal Uffiċjali tal-Unjoni Ewropea

                  L 260/1

         DEĊIŻJONI TAL-KUNSILL
         tas-16 ta' Ġunju 2014
         dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Moldova, min-naħa l-oħra

            (2014/492/UE)

         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 37 u l-Artikolu 31(1) tiegħu, flimkien mal-Artikolu 218(5) u t-tieni subparagrafu tal-Artikolu 218(8) tat-Trattat dwar il-Funzjonament tal-Unjoni Ewropea,
         Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 217, flimkien mal-Artikolu 218(5) u t-tieni subparagrafu tal-Artikolu 218(8) tiegħu, kif ukoll l-Artikolu 218(7) tiegħu,
         Wara li kkunsidra l-proposta mill-Kummissjoni Ewropea,
         Billi:

                     (1)

                     Fil-15 ta' Ġunju 2009, il-Kunsill awtorizza lill-Kummissjoni biex tiftaħ negozjati mar-Repubblika tal-Moldova għall-konklużjoni ta' ftehim ġdid bejn l-Unjoni u r-Repubblika tal-Moldova biex jissostitwixxu l-Ftehim ta' Sħubija u Kooperazzjoni (1).

                     (2)

                     Filwaqt li jitqiesu r-relazzjoni storika mill-qrib u r-rabtiet progressivament eqreb bejn il-Partijiet, kif ukoll ix-xewqa tagħhom li jsaħħu u jwessgħu r-relazzjonijiet b'mod ambizzjuż u innovattiv, in-negozjati dwar il-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Moldova, min-naħa l-oħra (“il-Ftehim”), ġew konklużi b'suċċess bl-inizjalar tal-Ftehim fid-29 ta' Novembru 2013.

                     (3)

                     Il-Ftehim għandu jiġi ffirmat f'isem l-Unjoni u applikat parzjalment, fuq bażi proviżorja, skont l-Artikolu 464 tal-Ftehim, sakemm jitlestew il-proċeduri għall-konklużjoni tiegħu.

                     (4)

                     L-applikazzjoni provviżorja ta' partijiet tal-Ftehim ma tippreġudikax l-allokazzjoni tal-kompetenzi bejn l-Unjoni u l-Istati Membri tagħha taħt it-Trattati.

                     (5)

                     Skont l-Artikolu 218(7) tat-Trattat dwar il-Funzjonament tal-Unjoni Ewropea, huwa xieraq li l-Kunsill jawtorizza lill-Kummissjoni tapprova l-modifiki għall-Ftehim li għandhom jiġu adottati mill-Kumitat ta' Assoċjazzjoni fil-konfigurazzjoni kummerċjali tiegħu, kif stabbilit fl-Artikolu 438(4) tal-Ftehim, kif propost mis-Sottokumitat tal-Indikazzjonijiet Ġeografiċi skont l-Artikolu 306 tal-Ftehim.

                     (6)

                     Huwa xieraq li jiġu stabbiliti l-proċeduri rilevanti għall-protezzjoni tal-indikazzjonijiet ġeografiċi li jingħataw protezzjoniskont il-Ftehim.

                     (7)

                     Il-Ftehim ma għandux jiġi interpretat bħala li jagħti xi drittijiet jew jimponi obbligi li jistgħu jiġu invokati direttament quddiem il-qrati u t-tribunali tal-Unjoni jew tal-Istati Membri,

               ADOTTA DIN ID-DEĊIŻJONI:

            Artikolu 1

               1.   L-iffirmar f'isem l-Unjoni tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Moldova, min-naħa l-oħrahuwa b'dan awtorizzat, soġġett għall-konklużjoni tal-imsemmi Ftehim.

               2.   It-test tal-Ftehim huwa mehmuż ma' din id-Deċiżjoni.

            Artikolu 2
            Il-President tal-Kunsill huwa b'dan awtorizzat jinnomina l-persuna jew persuni li jkollhom is-setgħa li jiffirmaw il-Ftehim f'isem l-Unjoni.

            Artikolu 3

               1.   Sakemm il-Ftehim jidħol fis-seħħ, skont l-Artikolu 464 tal-Ftehim u soġġett għan-notifiki previsti fih, il-partijiet segwenti tal-Ftehim għandhom jiġu applikati b'mod proviżorju bejn l-Unjoni u r-Repubblika tal-Moldova, iżda biss sa fejn dawn ikopru materji li jaqgħu fil-kompetenza tal-Unjoni, inklużi materji li jaqgħu fil-kompetenza tal-Unjoni għad-definizzjoni u l-implimentazzjoni ta' politika estera u ta' sigurtà komuni:

                           (a)

                           Titolu I;

                           (b)

                           Titolu II: l-Artikoli 3, 4, 7 u 8;

                           (c)

                           Titolu III: l-Artikoli 12 u 15;

                           (d)

                           Titolu IV: il-Kapitoli 5, 9 u 12 (bl-eċċezzjoni tal-punt (h) tal-Artikolu 68), Kapitolu 13 (bl-eċċezzjoni tal-Artikolu 71 sa fejn dan jikkonċerna l-governanza marittima u bl-eċċezzjoni tal-punti (b) u (e) tal-Artikolu 73 u l-Artikolu 74), il-Kapitolu 14 (bl-eċċezzjoni tal-punt (i) tal-Artikolu 77), il-Kapitolu 15 (bl-eċċezzjoni tal-punti (a) u (e) tal-Artikolu 81 u l-Artikolu 82(2)), il-Kapitolu 16 (bl-eċċezzjoni tal-Artikolu 87, il-punt (c) tal-Artikolu 88 u l-punti (a) u (b) tal-Artikolu 89, sa fejn dak il-punt (b) jikkonċerna l-protezzjoni tal-ħamrija), il-Kapitoli 26 u 28, kif ukoll l-Artikoli 30, 37, 46, 57, 97, 102 u 116;

                           (e)

                           Titolu V (bl-eċċezzjoni tal-Artikolu 278 sa fejn dan jikkonċerna l-infurzar kriminali tad-drittijiet ta' proprjetà intellettwali, u bl-eċċezzjoni tal-Artikoli 359 u 360 sa fejn dawn japplikaw għal proċedimenti amministrattivi u reviżjoni u appell fil-livell ta' Stat Membru);

                           (f)

                           Titolu VI;

                           (g)

                           Titolu VII (bl-eċċezzjoni tal-Artikolu 456(1) sa fejn id-dispożizzjonijiet ta' dak it-Titolu huma limitati għall-iskop li jiżguraw l-applikazzjoni proviżorja tal-Ftehim kif definit f'dan il-paragrafu);

                           (h)

                           L-Annessi II sa XIII, l-Annessi XV sa XXXV, kif ukoll il-Protokolli I sa IV.

               2.   Id-data minn meta l-Ftehim ser jiġi applikat proviżorjament ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.

            Artikolu 4
            Għall-finijiet tal-Artikolu 306 tal-Ftehim, il-modifiki fil-Ftehim permezz ta' deċiżjonijiet tas-Sottokumitat tal-Indikazzjonijiet Ġeografiċi għandhom jiġu approvati mill-Kummissjoni f'isem l-Unjoni. Fejn il-partijiet interessati ma jistgħux jilħqu qbil wara oġġezzjonijiet li jirrigwardaw xi indikazzjoni ġeografika, il-Kummissjoni għandha tadotta pożizzjoni bbażata fuq il-proċedura stabbilita fl-Artikolu 57(2) tar-Regolament (UE) Nru 1151/2012 tal-Parlament Ewropew u tal-Kunsill (2).

            Artikolu 5

               1.   Isem protett taħt is-Subtaqsima 3 “Indikazzjonijiet Ġeografiċi” tal-Kapitolu 9 tat-Titolu V tal-Ftehim jista' jintuża minn kwalunkwe operatur li jikkummerċjalizza prodotti agrikoli, prodotti tal-ikel, inbejjed, inbejjed aromatizzati jew spirti li jikkonformaw mal-ispeċifikazzjoni korrispondenti.

               2.   F'konformità mal-Artikolu 301 tal-Ftehim, l-Istati Membri u l-istituzzjonijiet tal-Unjoni għandhom jinfurzaw il-protezzjoni prevista fl-Artikoli 297 sa 300 tal-Ftehim, inkluż fuq it-talba ta' parti interessata.

            Artikolu 6
            Il-Ftehim ma għandux jiġi interpretat bħala li jagħti xi drittijiet jew jimponi xi obbligi li jistgħu jiġu invokati direttament quddiem il-qrati u t-tribunali tal-Unjoni jew tal-Istati Membri.

            Artikolu 7
            Din id-Deċiżjoni għandha tidħol fis-seħħ fil-jum wara dak tal-adozzjoni tagħha.

            Magħmul fil-Lussemburgu, is-16 ta' Ġunju 2014.

                  Għall-Kunsill

                  Il-President

               G. KARASMANIS

            (1)  Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom u r-Repubblika tal-Moldova (ĠU L 181, 24.6.1998, p. 3).

            (2)  Regolament (UE) Nru 1151/2012 tal-Parlament Ewropew u tal-Kunsill tal-21 ta' Novembru 2012 dwar skemi tal-kwalità għal prodotti agrikoli u oġġetti tal-ikel (ĠU L 343, 14.12.2012, p. 1).


title: 2012/470/UE: Deċiżjoni tal-Kunsill tas- 7 ta’ Awwissu 2012 li testendi l-validità tad-Deċiżjoni 2012/96/UE u tissospendi l-applikazzjoni tal-miżuri xierqa stabbiliti fid-Deċiżjoni 2002/148/KE

text:
               10.8.2012

               MT

               Il-Ġurnal Uffiċjali tal-Unjoni Ewropea

               L 213/13

         DEĊIŻJONI TAL-KUNSILL
   tas-7 ta’ Awwissu 2012
   li testendi l-validità tad-Deċiżjoni 2012/96/UE u tissospendi l-applikazzjoni tal-miżuri xierqa stabbiliti fid-Deċiżjoni 2002/148/KE
   (2012/470/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra l-Ftehim ta’ Sħubija bejn il-membri tal-Grupp tal-Istati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (1) u rivedut l-aħħar f’Ouagadougou, Burkina Faso, fit-23 ta’ Ġunju 2010 (2), minn hawn ’il quddiem imsejjaħ il-“Ftehim ta’ Sħubija ta’ Cotonou”, u b’mod partikolari l-Artikolu 96 tiegħu,
   Wara li kkunsidra l-Ftehim Intern bejn ir-rappreżentanti tal-gvernijiet tal-Istati Membri, imlaqqgħin fi ħdan il-Kunsill, dwar miżuri li għandhom jittieħdu u proċeduri li għandhom ikunu segwiti għall-implementazzjoni tal-Ftehim ta’ Cotonou (3), u b’mod partikolari l-Artikolu 3 tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Bid-Deċiżjoni 2002/148/KE (4), ngħalqu l-konsultazzjonijiet mar-Repubblika taż-Żimbabwe taħt l-Artikolu 96(2)(c) tal-Ftehim ta’ Cotonou u ttieħdu miżuri xierqa, kif speċifikat fl-Anness ta’ dik id-Deċiżjoni. Minn dak iż-żmien dawn il-miżuri ġew adattati u l-perijodu tal-applikazzjoni tagħhom ġie estiż kull sena.

               (2)

               Bid-Deċiżjoni 2012/96/UE (5) il-miżuri xierqa ġew adattati u l-perijodu tal-applikazzjoni tagħhom ġie estiż b’sitt xhur sal-20 ta’ Awwissu 2012.

               (3)

               L-Unjoni tirrikonoxxi l-ħolqien tal-Gvern ta’ Għaqda Nazzjonali fiż-Żimbabwe bħala opportunità biex tiġi ristabbilita relazzjoni kostruttiva bejn l-Unjoni u ż-Żimbabwe u biex tiġi sostnuta l-implimentazzjoni tal-programm ta’ riformi taż-Żimbabwe.

               (4)

               Permezz tad-Deċiżjoni tal-Kunsill 2012/97/PESK tas-17 ta’ Frar 2012 li temenda d-Deċiżjoni 2011/101/PESK dwar miżuri restrittivi kontra ż-Żimbabwe (6), l-Unjoni ħadet deċiżjoni importanti billi llaxkat sanzjonijiet paralleli tal-PESK fuq individwi bil-ħsieb li tħeġġeġ iktar progress u b’hekk uriet l-impenn qawwi tagħha favur il-proċess ta’ Ftehim Politiku Globali. Il-konsultazzjonijiet ta’ livell għoli li saru fi Brussell mal-iskwadra Ministerjali ta’ re-impenn taż-Żimbabwe f’Mejju 2012 jikkostitwixxu pass importanti ‘l quddiem f’dan il-proċess ta’ re-impenn.

               (5)

               L-Unjoni tkompli tappoġġa l-isforzi kontinwi tal-Gvern ta’ Għaqda Nazzjonali fl-implimentazzjoni tal-Ftehim Politiku Globali, u tilqa’ l-progress li sar fiż-Żimbabwe biex tiġi stabbilizzata l-ekonomija u jiġu restawrati s-servizzi soċjali. L-Unjoni tkompli wkoll tappoġġa l-isforzi ta’ faċilitazzjoni mmexxija mill-Afrika t’Isfel f’isem il-Komunità tal-Afrika t’Isfel għall-Iżvilupp.

               (6)

               Biex jintwera l-impenn kontinwu tal-Unjoni favur il-proċess tal-Ftehim Politiku Globali, huwa xieraq li tiġi estiża l-validità tad-Deċiżjoni 2012/96/UE, filwaqt, madankollu li tiġi sospiża l-applikazzjoni tal-miżuri xierqa li jillimitaw il-koperazzjoni taħt l-Artikolu 96 tal-Ftehim ta’ Cotonou għal perijodu ta’ 12-il xahar.

               (7)

               Jekk ikun hemm deterjorament tal-istat tad-demokrazija, tad-drittijiet tal-bniedem u tal-istat tad-dritt fiż-Żimbabawe, l-Unjoni tista’ timponi mill-ġdid dawn il-miżuri xierqa u/jew miżuri oħra fi kwalunkwe mument,

         ADOTTA DIN ID-DEĊIŻJONI:
   Artikolu 1
   Il-validità tad-Deċiżjoni 2012/96/UE u tal-miżuri xierqa tagħha huma b’dan estiżi sal-20 ta’ Awwissu 2013. Madankollu, l-applikazzjoni tal-miżuri xierqa hija b’dan sospiża.
   Il-miżuri xierqa għandhom jinżammu taħt reviżjoni kostanti u għandhom jiġu applikati mill-ġdid jekk is-sitwazzjoni fiż-Żimbabwe tiddeterjora b’mod serju. Dawn il-miżuri għandhom fi kwalunkwe każ jiġu riveduti sitt xhur wara d-dħul fis-seħħ ta’ din id-Deiċżjoni.
   L-ittra annessa ma’ din id-Deċiżjoni għandha tiġi indirizzata lill-President taż-Żimbabwe, is-Sur Mugabe, u kopji tagħha jintbagħtu lill-Prim Ministru, is-Sur Tsvangirai, u lis-Sur Welshman Ncube.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Artikolu 3
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, is-7 ta’ Awwissu 2012.

            Għall-Kunsill

            Il-President

         A. D. MAVROYIANNIS

      (1)  ĠU L 317, 15.12.2000, p. 3.

      (2)  ĠU L 287, 4.11.2010, p. 3.

      (3)  ĠU L 317, 15.12.2000, p. 376.

      (4)  Deċiżjoni tal-Kunsill tat-18 ta’ Frar 2002 li tikkonkludi l-konsultazzjonijiet maż-Żimbabwe taħt l-Artikolu 96 tal-Ftehim ta’ Sħubija AKP-KE (ĠU L 50, 21.2.2002, p. 64).

      (5)  Deċiżjoni tal-Kunsill tas-17 ta’ Frar 2012 dwar l-adattament u estensjoni tal-perjodu ta’ applikazzjoni tal-miżuri xierqa stabbiliti għall-ewwel darba mid-Deċiżjoni 2002/148/KE li tikkonkludi l-konsultazzjonijiet maż-Żimbabwe taħt l-Artikolu 96 tal-Ftehim ta’ Sħubija AKP-KE (ĠU L 47, 18.2.2012, p. 47).

      (6)  ĠU L 47, 18.2.2012, p. 50.

      ANNESS

         ITTRA LILL-PRESIDENT TAŻ-ŻIMBABWE

      F’ittra ddatata 19 ta’ Frar 2002, l-Unjoni Ewropea infurmatek bid-deċiżjoni tagħha li tikkonkludi l-konsultazzjonijiet li saru skont l-Artikolu 96 tal-Ftehim ta’ Cotonou u li tieħu miżuri xierqa fis-sens tal-Artikolu 96(2)(c) ta’ dak il-Ftehim. F’ittra ddatata 23 ta’ Frar 2012, l-Unjoni Ewropea infurmatek bid-deċiżjoni tagħha li tkompli testendi l-perijodu ta’ applikazzjoni ta’ dawk il-miżuri sal-20 ta’ Awwissu 2012.
      L-Unjoni Ewropea tqis bħala inkoraġġanti l-progress li qed isir fl-implimentazzjoni tal-Ftehim Politiku Globali mill-Gvern ta’ Għaqda Nazzjonali fiż-Żimbabwe. L-Unjoni Ewropea ttenni l-importanza kbira li tagħti lid-djalogu politiku kif previst fl-Artikolu 8 tal-Ftehim ta’ Cotonou u li, fuq talba tal-Gvern taż-Żimbabwe, ġie uffiċjalment varat waqt it-Trojka Ministerjali UE-Żimbabwe f’Ġunju 2009 fi Brussell. Kif miftiehem bejn iż-żewġ partijiet, l-objettiv ewlieni tad-djalogu taħt l-Artikolu 8 huwa li r-relazzjonijiet bejn l-UE u ż-Żimbabwe jiġu normalizzati flimkien mal-implimentazzjoni tar-riformi previsti fil-Ftehim Politiku Globali u li titwitta t-triq lejn elezzjonijiet paċifiċi u kredibbli.
      L-Unjoni Ewropea tilqa’ b’sodisfazzjon id-djalogu kostruttiv li ġie stabbilit fil-proċess ta’ re-impenn tal-UE mal-partijiet kollha tal-Gvern ta’ Unità Nazzjonali, anke permezz tal-laqgħa f’Mejju ta’ din is-sena bejn ir-Rappreżentant Għoli Ashton u l-membri tal-Kumitat Ministerjali ta’ Re-impenn taż-Żimbabwe. L-Unjoni Ewropea tilqa’ b’sodisfazzjon l-impenn kontinwat tal-SADC b’appoġġ għall-implimentazzjoni tal-Ftehim Politiku Globali, kif espress fis-Summit straordinarju reċenti tal-SADC f’Luwanda.
      Il-passi meħuda mill-Gvern ta’ Unità Nazzjonali biex itejjeb il-ħelsien u l-prosperità tal-poplu taż-Żimbabwe jiġġustifikaw is-sospensjoni minnufih tal-miżuri applikati sa issa taħt l-Artikolu 96 tal-Ftehim ta’ Cotonou. Dan ser jippermetti lill-Unjoni Ewropea biex taħdem direttament mal-Gvern ta’ Unità Nazzjonali u biex tiżviluppa programmi ġodda ta’ assistenza għall-benefiċċju tal-poplu taż-Żimbabwe taħt il-Fond Ewropew għall-Iżvilupp li jmiss. F’dan il-kuntest, u f’konformità mal-isforzi għal re-impenn taż-Żimbabwe mal-istituzzjonijiet finanzjarji internazzjonali u l-iffirmar tal-Ftehim interim ta’ Sħubija Ekonomika, il-Bank Ewropew tal-Investiment jipprevedi wkoll il-varar mill-ġdid tal-attivitajiet ta’ żvilupp mas-settur privat fiż-Żimbabwe.
      L-Unjoni Ewropea tilqa’ b’sodisfazzjon iż-żjara reċenti fiż-Żimbabwe tal-Kummissarju Għoli għad-Drittijiet tal-Bniedem tan-NU wara stedina tal-Gvern ta’ Unità Nazzjonali. L-Unjoni Ewropea tagħti l-akbar importanza lid-dispożizzjonijiet tal-Artikolu 9 tal-Ftehim ta’ Cotonou, billi r-rispett għad-drittijiet tal-bniedem, l-istituzzjonijiet demokratiċi u l-istat tad-dritt jikkostitiwixxi l-bażi essenzjali tar-relazzjonijiet bejn l-UE u ż-Żimbabwe u l-Unjoni Ewropea ser tkompli ssegwi mill-qrib is-sitwazzjoni fiż-Żimbabwe. Hija tirrikonoxxi t-titjib li nkiseb fil-qagħda tad-drittijiet tal-bniedem għalkemm għad fadal xi oqsma sinifikanti ta’ tħassib.
      Kif indikat fi Frar ta’ din is-sena u b’mod konsistenti mal-approċċ inkrementali tagħha, l-Unjoni Ewropea ser tkompli taġġusta l-politika tagħha biex tirrikonoxxi l-progress hekk kif ikun qed isir mill-partijiet fiż-Żimbabwe tul il-pjan direzzjonali tal-SADC.
      L-Unjoni Ewropea tirriafferma s-sħubija tagħha mal-poplu taż-Żimbabwe. Id-Deċiżjoni attwali tal-Unjoni Ewropea li tissospendi l-applikazzjoni tal-miżuri xierqa u li timpenja ruħha mill-ġdid f’aktar djalogu u kooperazzjoni mal-Gvern ta’ Unità Nazzjonali hija maħsuba biex tipprovdi impetu addizzjonali fit-tisħiħ tar-relazzjonijiet bejn l-UE u ż-Żimbabwe, bl-għan li jiġu normalizzati r-relazzjonijiet bilaterali. L-Unjoni Ewropea tappella lill-partijiet kollha biex japprofittaw mir-ritmu tal-progress u jikkonkludu l-implimentazzjoni tal-Ftehim Politiku Globali.
      Għoddni dejjem tiegħek,

               Għall-Kunsill

            C. ASHTON

               Ghall-Kummissjoni

            A. PIEBALGS